Den holdning, der skal indtages på Den Europæiske Unions vegne på det årlige møde i 2019 i ØPA-udvalget, der er nedsat ved den foreløbige økonomiske partnerskabsaftale mellem Ghana på den ene side og Det Europæiske Fællesskab og dets medlemsstater på den anden side, for så vidt angår vedtagelsen af ØPA-udvalgets afgørelse om protokol 1 om definition af begrebet "produkter med oprindelsesstatus" og om metoderne for administrativt samarbejde, baseres på ØPA-udvalgets udkast til afgørelse, der er knyttet til nærværende afgørelse.

(5)Den vedtagne protokol tager hensyn til den seneste udvikling for at sikre mere fleksible og enklere oprindelsesregler med sigte på at lette handelen for økonomiske aktører og optimere udnyttelsesgraden for den præferencebehandling, der er fastsat i aftalen —

om fastlæggelse af den holdning, som indtages på Den Europæiske Unions vegne i det ØPA-udvalg, som er nedsat ved den foreløbige økonomiske partnerskabsaftale mellem Ghana på den ene side og Det Europæiske Fællesskab og dets medlemsstater på den anden side, for så vidt angår den planlagte vedtagelse af protokol nr. 1 til aftalen om definition af begrebet "produkter med oprindelsesstatus" og metoderne for administrativt samarbejde

Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal afgørelsen, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.

I henhold til artikel 218, stk. 9, i traktaten om Den Europæiske Unions funktionsmåde (TEUF) vedtages der afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".

Den påtænkte retsakt ville gøre det muligt at erstatte de nuværende oprindelsesregler, der gælder for eksport fra Ghana til Den Europæiske Union, som defineret i forordningen om markedsadgang med en gunstigere og gensidig ordning.

·Ajourføring af bilag II: indførelse af HS-position 293980 alkaloider af non-vegetal oprindelse; mere fleksible regler for HS 2402 cigar af tobak og ex 2403 røgtobak; ajourføring af beskrivelsen under HS ex 3002.

·Undtagelse for tunfiskekonserves og stykker af tun (såkaldte "loins") for 1 år (artikel 41.9)

·Indførelse af større fleksibilitet for økonomiske aktører til at overholde oprindelsesbeviser ved at tillade registrerede eksportører at udstede oprindelseserklæringer på handelsdokumenter ("egenerklæring") (artikel 17 og "ny" artikel 21). Ghana har en 3-årig overgangsperiode til at gennemføre selvcertificering

·Udskiftning af artikel 15 "Direkte transport" med en artikel med overskriften "Uændret tilstand" for at give de økonomiske aktører større fleksibilitet med hensyn til den dokumentation, der skal indsendes til toldmyndighederne i importlandet, når der foretages omladning eller oplæggelse på toldoplag af varer med oprindelsesstatus i et tredjeland

Aftalen trådte i kraft uden en fælles og gensidig ordning for oprindelsesreglerne. I henhold til aftalens artikel 14 indfører parterne en sådan ordning "som skal være baseret på oprindelsesreglerne i Cotonouaftalen og indeholde bestemmelser om disses forbedring under hensyntagen til Ghanas udviklingsmål." Denne nye ordning indarbejdes i selve aftalen ved afgørelse truffet af ØPA-udvalget. I mangel af en sådan ordning finder bestemmelserne om oprindelsesregler i bilag II til forordning (EU) nr. 2016/1076 ("forordningen om markedsadgang") anvendelse på eksporten fra Ghana til Den Europæiske Union.

Formålet med den påtænkte retsakt er at indføre en fælles og gensidig ordning for oprindelsesreglerne.

ØPA-udvalget behandler alle spørgsmål, der er nødvendige for gennemførelsen af aftalen, herunder udviklingssamarbejde. ØPA-udvalget kan, når det udfører sine opgaver, a) oprette og føre tilsyn med særlige udvalg eller organer, der er nødvendige for aftalens gennemførelse, b) træde sammen til enhver tid efter aftale mellem parterne, c) behandle alle anliggender, der opstår i forbindelse med aftalen, og tage passende skridt som led i udøvelsen af sit hverv, d) træffe afgørelser eller fremsætte henstillinger i tilfælde, der er fastsat i aftalen og e) vedtage ændringer til denne aftale.

ØPA-udvalget er et organ oprettet i overensstemmelse med aftalens artikel 73. Det består af repræsentanter for EU og Ghana (parterne) og ledes i fællesskab af en repræsentant for hver af parterne. ØPA-Udvalget vedtager sin forretningsorden.

Aftalen har til formål a) at give Ghana mulighed for at drage fordel af EU's øgede markedsadgang, b) at fremme en bæredygtig økonomisk udvikling i Ghana og styrke landets gradvise integration i verdensøkonomien, c) at oprette et frihandelsområde mellem Den Europæiske Union og Ghana baseret på fælles interesser gennem en gradvis liberalisering af handelen på en måde, der er i overensstemmelse med Verdenshandelsorganisationens regler og princippet om asymmetri, under hensyntagen til de særlige behov og kapacitetsbegrænsninger i Ghana med hensyn til forpligtelsernes omfang og tidsplanerne for disse, d) at oprette passende tvistbilæggelsesordninger og e) at etablere passende institutionelle ordninger.

Dette forslag vedrører afgørelsen om fastlæggelse af den holdning, som på Den Europæiske Unions vegne skal indtages i ØPA-udvalget, som er nedsat ved den foreløbige økonomiske partnerskabsaftale mellem Ghana på den ene side og Det Europæiske Fællesskab og dets medlemsstater på den anden side, for så vidt angår den planlagte vedtagelse af protokol nr. 1 til aftalen om definition af begrebet "produkter med oprindelsesstatus" og metoderne for administrativt samarbejde.

om fastlæggelse af den holdning, som indtages på Den Europæiske Unions vegne i det ØPA-udvalg, som er nedsat ved den foreløbige økonomiske partnerskabsaftale mellem Ghana på den ene side og Det Europæiske Fællesskab og dets medlemsstater på den anden side, for så vidt angår den planlagte vedtagelse af protokol nr. 1 til aftalen om definition af begrebet "produkter med oprindelsesstatus" og metoderne for administrativt samarbejde

EUROPA-KOMMISSIONEN Bruxelles, den 22.7.2019 COM(2019) 341 final BILAG til Forslag til Rådets afgørelse om fastlæggelse af den holdning, som indtages på Den Europæiske Unions vegne i det ØPA-udvalg, som er nedsat ved den foreløbige økonomiske partnerskabsaftale mellem Ghana på den ene side og Det Europæiske Fællesskab og dets medlemsstater på den anden side, for så vidt angår den planlagte vedtagelse af protokol nr. 1 til aftalen om definition af begrebet "produkter med oprindelsesstatus" og metoderne for administrativt samarbejde









BILAG UDKAST TIL AFGØRELSE Nr. [...]/2019 TRUFFET AF ØPA-UDVALGET der er nedsat i henhold til den foreløbige økonomiske partnerskabsaftale mellem Ghana på den ene side og Det Europæiske Fællesskab og dets medlemsstater på den anden side af …2019 om vedtagelsen af protokol nr. 1 om definition af begrebet "produkter med oprindelsesstatus" og metoder for administrativt samarbejde ØPA-UDVALGET HAR — under henvisning til den foreløbige økonomiske partnerskabsaftale mellem Ghana på den ene side og Det Europæiske Fællesskab og dets medlemsstater på den anden side (i det følgende benævnt "aftalen"), der blev undertegnet den 28. juli 2016, og som har fundet midlertidig anvendelse siden den 15. december 2016, særlig artikel 14 og 82, og ud fra følgende betragtninger: (1)Aftalen gælder på den ene side for de områder, hvor traktaten om Den Europæiske Unions funktionsmåde finder anvendelse, og på de betingelser, der er fastsat i nævnte traktat, og på den anden side på Ghanas territorie. (2)I henhold til aftalens artikel 14, stk. 2, etablerer parterne en fælles gensidig ordning for oprindelsesreglerne baseret på oprindelsesreglerne i Cotonouaftalen og indeholdende bestemmelser om disses forenkling under hensyntagen til Ghanas udviklingsmål. Denne ordning vil blive vedlagt aftalen som bilag af ØPA-udvalget. (3)Parterne blev enige om protokol nr. 1 om definition af begrebet "produkter med oprindelsesstatus" og metoder for administrativt samarbejde. (4)I overensstemmelse med aftalens artikel 82 udgør protokollen til denne aftale en integrerende del heraf — VEDTAGET DENNE AFGØRELSE: Artikel 1 Teksten til protokol nr. 1 om definition af begrebet "varer med oprindelsesstatus" og metoderne for administrativt samarbejde, som findes i bilaget til denne afgørelse, vedtages. Artikel 2 Denne afgørelse træder i kraft på datoen for undertegnelsen.

Udfærdiget i xxx, den For Ghana For Den Europæiske Union

BILAG DEN FORELØBIGE ØKONOMISKE PARTNERSKABSAFTALE EU-GHANA Protokol nr. 1 om definition af begrebet "produkter med oprindelsesstatus" og metoderne for administrativt samarbejde INDEKS AFSNIT I: Generelle bestemmelser Artikler 1. Definitioner AFSNIT II: Definition af begrebet "produkter med oprindelsesstatus" Artikler 2. Almindelige betingelser 3. Fuldt ud fremstillede produkter 4. Tilstrækkeligt bearbejdede eller forarbejdede produkter 5. Utilstrækkelig bearbejdning eller forarbejdning 6. Bearbejdning eller forarbejdning af materialer, der importeres toldfrit til Den Europæiske Union 7. Kumulation af oprindelse 8. Kumulation med andre lande, der er omfattet af told- og kvotefri adgang til EU's marked 9. Kvalificerende enhed 10. Tilbehør, reservedele og værktøj 11. Sæt 12. Neutrale elementer 13. Regnskabsmæssig adskillelse AFSNIT III: Territorialkrav Artikler 14. Territorialitetsprincip 15. Uændret tilstand 16. Udstillinger AFSNIT IV: Oprindelsesbevis Artikler 17. Almindelige betingelser 18. Fremgangsmåde for udstedelse af et varecertifikat EUR.1 19. Efterfølgende udstedelse af et varecertifikat EUR.1 20. Udstedelse af et duplikateksemplar af et varecertifikat EUR.1 21. Betingelser for udfærdigelse af en oprindelseserklæring 22. Godkendt eksportør 23. Oprindelsesbevisets gyldighed 24. Fremlæggelse af oprindelsesbevis 25. Import i form af delforsendelser 26. Undtagelser fra kravet om oprindelsesbevis 27. Oplysningsprocedure til kumulationsformål 28. Støttedokumenter 29. Opbevaring af oprindelsesbeviser og støttedokumenter 30. Uoverensstemmelser og formelle fejl 31. Beløb udtrykt i euro AFSNIT V: Administrativt samarbejde Artikler 32. Administrative betingelser for, at produkter falder ind under aftalen 33. Underretning af toldmyndigheder 34. Andre metoder for administrativt samarbejde 35. Kontrol af oprindelsesbeviser 36. Kontrol af leverandørerklæringer 37. Tvistbilæggelse 38. Sanktioner 39. Undtagelser AFSNIT VI: Ceuta og Melilla Artikler 40. Almindelige betingelser 41. Særlige betingelser AFSNIT VII: Afsluttende bestemmelser Artikler 42. Revision og anvendelse af oprindelsesregler 43. Bilag 44. Gennemførelse af protokollen 45. Overgangsbestemmelser for varer under forsendelse eller oplagring BILAG TIL PROTOKOL Nr. 1 BILAG I til protokol nr. 1: Indledende noter til listen i bilag II til protokollen BILAG II til protokol nr. 1: Liste over bearbejdninger eller forarbejdninger, som materialer uden oprindelsesstatus skal undergå, for at det fremstillede produkt kan få oprindelsesstatus BILAG II-A til protokol nr. 1: Undtagelser til listen over bearbejdninger eller forarbejdninger, som materialer uden oprindelsesstatus skal undergå, for at det fremstillede produkt kan få oprindelsesstatus BILAG III til protokol nr. 1: Formular til varer med varecertifikat EUR.1 BILAG IV til protokol nr. 1: Oprindelseserklæring BILAG V-A til protokol nr. 1: Leverandørerklæring for produkter med præferenceoprindelsesstatus BILAG V-B til protokol nr. 1: Leverandørerklæring for produkter uden præferenceoprindelsesstatus BILAG VI til protokol nr. 1: Oplysningsformular BILAG VII til protokol nr. 1: Formular til anmodning om undtagelse BILAG VIII til protokol nr. 1: Oversøiske lande og territorier FÆLLES ERKLÆRING vedrørende Fyrstendømmet Andorra FÆLLES ERKLÆRING vedrørende Republikken San Marino

AFSNIT I ALMINDELIGE BESTEMMELSER ARTIKEL 1 Definitioner I denne protokol forstås ved: a) "fremstilling": alle former for bearbejdning eller forarbejdning, herunder også samling eller specifikke processer b) "materiale": alle former for bestanddele, råmaterialer, komponenter eller dele osv., der er anvendt til fremstillingen af et produkt c) "produkt": anvendelse som materiale i en anden fremstillingsproces d) "varer": både materialer og produkter e) "toldværdi": den værdi, der er fastlagt i overensstemmelse med aftalen om anvendelsen af artikel VII i den almindelige overenskomst om told og udenrigshandel (GATT) fra 1994 (WTO-aftalen om toldværdiansættelse) f) "pris ab fabrik": den pris, der betales for produktet til den producent i Den Europæiske Union eller i Ghana, i hvis virksomhed den sidste bearbejdning eller forarbejdning har fundet sted, herunder værdien af alle anvendte materialer minus alle interne betalte afgifter, der er refunderet eller kan refunderes ved det fremstillede produkts eksport g) "materialernes værdi": toldværdien på tidspunktet for importen af de benyttede materialer uden oprindelsesstatus eller, såfremt denne værdi ikke er kendt og ikke kan opgøres, den første verificerbare pris, der er betalt for disse materialer i Den Europæiske Union eller i Ghana

h) "værdien af materialer med oprindelsesstatus": værdien af disse materialer som defineret i litra g) anvendt med de fornødne ændringer i) "værditilvækst": prisen ab fabrik minus toldværdien af materialer, som importeres fra tredjelande til Den Europæiske Union, AVS-stater, der i det mindste foreløbigt har anvendt en økonomisk partnerskabsaftale (ØPA), eller OLT'er; hvis toldværdien ikke er kendt eller ikke kan opgøres, anvendes den første verificerbare pris, der er betalt for disse materialer i Den Europæiske Union eller i Ghana j) "kapitler" og "positioner": de kapitler og positioner (firecifrede koder), der benyttes i den nomenklatur, der udgør det harmoniserede varebeskrivelses- og varenomenklatursystem (i det følgende benævnt "det harmoniserede system" eller "HS") k) "tariferet": et produkts eller materiales tarifering under en bestemt position l) "sending": produkter, som enten sendes samtidig fra en bestemt eksportør til en bestemt modtager eller er omfattet af et gennemgående transportdokument, der dækker transporten fra eksportøren til modtageren, eller, såfremt et sådant dokument ikke foreligger, af en samlet faktura m) "territorier": territorier, herunder også søterritorier n) "OLT": de oversøiske lande og territorier, som defineret i bilag VIII til nærværende protokol o) "udvalg": Det Særlige Udvalg for Told- og Handelslettelser, der er nedsat ved aftalens artikel 34. AFSNIT II DEFINITION AF "PRODUKTER MED OPRINDELSESSTATUS" ARTIKEL 2 Almindelige betingelser 1. I denne aftale anses følgende produkter for at have oprindelse i Den Europæiske Union: a) produkter, der fuldt ud er fremstillet i Den Europæiske Union i den i denne protokols artikel 3 fastlagte betydning b) produkter, der er fremstillet i Den Europæiske Union, og som indeholder materialer, der ikke fuldt ud er fremstillet i Den Europæiske Union, dog på betingelse af at disse materialer har undergået en tilstrækkelig bearbejdning eller forarbejdning i Den Europæiske Union i den i denne protokols artikel 4 fastlagte betydning. 2. I denne aftale anses følgende produkter for at have oprindelse i Ghana: a) produkter, der fuldt ud er fremstillet i Ghana i den i denne protokols artikel 3 i fastlagte betydning b) produkter, der er fremstillet i Ghana, og som indeholder materialer, der ikke fuldt ud er fremstillet i Ghana, dog på betingelse af, at disse materialer har undergået en tilstrækkelig bearbejdning eller forarbejdning i Ghana i den i denne protokols artikel 4 i fastlagte betydning. ARTIKEL 3 Fuldt ud fremstillede produkter

1. Følgende produkter anses for at være fuldt ud fremstillet i Ghana eller i Den Europæiske Union: a) levende dyr, som er født og opdrættet dér b) mineralske produkter, som er udvundet af deres jord eller havbund c) vegetabilske produkter, der er høstet dér d) produkter fra levende dyr, som er opdrættet dér e) i) produkter fra jagt og fiskeri, som drives dér ii) akvakulturprodukter, herunder havkulturprodukter, når dyrene er opdrættet dér, ud fra æg, gydning, larver eller fiskeyngel f) produkter fra havfiskeri og andre produkter fra havet, som er optaget af deres fartøjer uden for Den Europæiske Unions eller Ghanas søterritorium g) produkter, som er fremstillet på deres fabriksskibe udelukkende på grundlag af de i litra f) nævnte produkter h) brugte genstande, som kun kan anvendes til genindvinding af råmaterialer i) affald og skrot, der hidrører fra fremstillingsvirksomhed, som udøves dér j) produkter, som er udvundet af havbunden eller -undergrunden beliggende uden for deres søterritorier, for så vidt de har eneret på udnyttelsen af denne havbund eller -undergrund k) varer, som er fremstillet dér udelukkende på grundlag af de i litra a)-j) nævnte produkter. 2. Udtrykket "deres fartøjer" og "deres fabriksskibe" i nærværende artikels stk. 1, litra f) og g), omfatter kun de fartøjer og fabriksskibe: a) som er registreret i en EU-medlemsstat eller i Ghana, og b) som sejler under en EU-medlemsstats eller Ghanas flag, og c) som opfylder en af følgende betingelser: i) De ejes for mindst 50 %'s vedkommende af statsborgere i EU-medlemsstaterne og/eller Ghana, eller ii) de ejes af selskaber: hvis hovedkontor og vigtigste forretningssted er i en EU-medlemsstat eller i Ghana, og

som er mindst 50 % ejet af en eller flere EU-medlemsstater og/eller af Ghana eller af offentlige organer eller af statsborgere i en eller flere af disse stater, og 4. På anmodning af Ghana, uanset stk. 2 i denne artikel, behandles fartøjer, der er chartret eller leaset af Ghana, som "deres fartøjer" til fiskerivirksomhed i landets eksklusive økonomiske zone, forudsat at EU's økonomiske aktører på forhånd har fået et tilbud, og at de gennemførelsesbestemmelser, som på forhånd er fastsat af Det Særlige Udvalg for Toldspørgsmål og Handelslettelser, overholdes. Udvalget sikrer, at bestemmelserne i nærværende stykke overholdes. 5. Betingelserne i denne artikels stk. 2 kan være opfyldt i Ghana og i stater, der falder ind under forskellige økonomiske partnerskabsaftaler, for hvilke der kan anvendes kumulation. I disse tilfælde anses produkterne for at have oprindelse i flagstaten. ARTIKEL 4 Tilstrækkeligt bearbejdede eller forarbejdede produkter 1. Ved anvendelsen af denne protokols artikel 2 anses produkter, som ikke er fuldt ud fremstillet, for at have undergået tilstrækkelig bearbejdning eller forarbejdning, når betingelserne i listen i bilag II til denne protokol er opfyldt. 2. Ved anvendelsen af denne protokols artikel 2 og uanset nærværende artikels stk. 1 kan produkterne i bilag II-A til denne protokol anses for at have undergået tilstrækkelig bearbejdning eller forarbejdning, hvis de i nævnte bilag fastsatte betingelser er opfyldt. Uanset bestemmelserne i artikel 42, stk. 2, i denne protokol finder bilag II-A til denne protokol udelukkende anvendelse på eksport fra Ghana, og dette i en periode på fem (5) år fra datoen for protokollens ikrafttræden. 3. De i denne artikels stk. 1 og 2 omhandlede betingelser angiver for alle produkter, der er omfattet af denne aftale, hvilken bearbejdning eller forarbejdning der skal foretages af de materialer uden oprindelsesstatus, der anvendes til fremstillingen, og gælder kun for disse materialer. Det følger heraf, at et produkt, som har opnået oprindelsesstatus, fordi de i en af listerne angivne betingelser er opfyldt, og som anvendes til fremstilling af et andet produkt, ikke skal opfylde de betingelser, som gælder for det produkt, i hvilket det indarbejdes, og at der ikke skal tages hensyn til de materialer uden oprindelsesstatus, som eventuelt er anvendt ved fremstillingen heraf. 4. Uanset denne artikels stk. 1 og 2 kan der dog anvendes materialer uden oprindelsesstatus, som efter betingelserne i bilag II og bilag II-A til denne protokol for et bestemt produkt ikke bør anvendes ved fremstillingen af dette produkt, forudsat at: a) deres samlede værdi ikke overstiger 15 % af produktets pris ab fabrik b) ingen af de på listen anførte procentdele for maksimumsværdien af materialer uden oprindelsesstatus overstiges ved anvendelse af dette stykke. 5. Denne artikels stk. 4 finder ikke anvendelse på produkter henhørende under kapitel 50-63 i det harmoniserede system. 6. Denne artikels stk. 1-5 finder anvendelse med forbehold af bestemmelserne i denne protokols artikel 5. ARTIKEL 5 Utilstrækkelig bearbejdning eller forarbejdning 1. Følgende bearbejdninger eller forarbejdninger betragtes som utilstrækkelige til at give varerne oprindelsesstatus, uanset om betingelserne i denne protokols artikel 4 er opfyldt: a) bevarende behandlinger, som har til formål at sikre, at produkternes tilstand ikke forringes under transport og oplagring b) enkle operationer såsom afstøvning, sigtning, sortering, klassificering, sammensætning (herunder samling af varer i sæt), vask, rengøring, maling, polering og tilskæring c) fjernelse af oxidlag, olie, maling eller andre belægninger d) i) udskiftning af emballage og adskillelse og samling af kolli

ii) enkel aftapning på flasker, påfyldning af dåser, flakoner, anbringelse i sække, etuier, æsker, på bræt, plader eller bakker mv. samt alle andre enkle emballeringsarbejder e) anbringelse eller trykning af mærker, etiketter, logoer og andre lignende kendetegn på selve produkterne eller deres emballage f) enkel blanding af produkter, også af forskellig art; blanding af sukker med ethvert materiale g) enkel samling af dele for at kunne danne et komplet produkt h) enkel adskillelse af produkter i dele i) strygning eller presning af tekstiler j) afskalning, hel eller delvis blegning, polering eller glasering af korn og ris k) farvning eller aromatisering af sukker eller formning af sukker i stykker; hel eller delvis formaling af krystalsukker l) skrælning, udstening og afskalning/udbælgning af frugter, nødder og grøntsager m) hvæsning, enkel slibning eller enkel tilskæring n) kombination af to eller flere af de i litra a)-m) nævnte arbejdsprocesser o) slagtning af dyr. 2. Alle arbejdsprocesser, der udføres enten i Den Europæiske Union eller i Ghana på et givet produkt, skal tages i betragtning samlet, når det bestemmes, om den bearbejdning eller forarbejdning, som det pågældende produkt har undergået, skal anses som utilstrækkelig i henhold til denne artikels stk. 1. ARTIKEL 6 Bearbejdning eller forarbejdning af materialer, der importeres toldfrit til Den Europæiske Union 1. Uden at dette berører denne protokols artikel 2, anses materialer uden oprindelsesstatus, der kan importeres toldfrit til Den Europæiske Union med anvendelse af de konventionelle toldsatser efter mestbegunstigelsesklausulen i overensstemmelse med den fælles toldtarif, som materialer, der har oprindelse i Ghana, når de indgår i et produkt, som fremstilles i dette land, forudsat at de der har undergået en mere vidtgående bearbejdning eller forarbejdning end den, der er omhandlet i denne protokols artikel 5, stk. 1. 2. Varecertifikater EUR.1 (i rubrik 7) eller oprindelseserklæringer udstedt ved anvendelse af denne artikels stk. 1 skal være forsynet med følgende angivelse: "Application de l'art. 6, para.1, du protocole n° 1 de l'APE Ghana-UE". 3. Den Europæiske Union meddeler hvert år udvalget listen over materialer, som denne artikel finder anvendelse på. Efter meddelelse af listen offentliggøres den af Europa-Kommissionen i Den Europæiske Unions Tidende (C-udgaven) og af Ghana efter egne procedurer. 4. Den i denne artikel omhandlede kumulation finder ikke anvendelse på materialer, der ved import til Den Europæiske Union er underlagt antidumping- eller udligningstold, når de har oprindelse i et land, der er omfattet af denne antidumping- eller udligningstold.

ARTIKEL 7 Kumulation af oprindelse 1. Uanset denne protokols artikel 2, anses materialer med oprindelsesstatus i en af parterne, fra andre lande i Vestafrika, der er omfattet af told- og kvotefri adgang til EU-markedet, fra de andre AVS-stater, der har anvendt en ØPA, i det mindste foreløbigt, eller fra OLT'er for at have oprindelse i den anden part, når de indgår i et produkt, som fremstilles dér, forudsat at de hos denne part har undergået en mere vidtgående bearbejdning eller forarbejdning end den, der er omhandlet i denne protokols artikel 5, stk. 1. Hvis bearbejdningen eller forarbejdningen i den pågældende part ikke er mere vidtgående end den, der er omhandlet i denne protokols artikel 5, stk. 1, anses det fremstillede produkt kun for at have oprindelse i denne part, hvis værditilvæksten dér er større end værdien af de anvendte materialer, som har oprindelse i et hvilket som helst af de andre lande eller territorier. Hvis dette ikke er tilfældet, anses det fremstillede produkt for at have oprindelse i det land eller territorium, som tegner sig for den største værdi af materialer med oprindelsesstatus, der er anvendt ved fremstillingen af det færdige produkt. Oprindelsen af materialer med oprindelse i andre AVS-stater, der har anvendt en ØPA, i det mindste foreløbigt, og i OLT'erne bestemmes i overensstemmelse med de oprindelsesregler, der gælder under præferenceaftalerne mellem Den Europæiske Union og disse lande, og i overensstemmelse med denne protokols artikel 27. 2. Uanset denne protokols artikel 2, anses bearbejdninger eller forarbejdninger foretaget i en af parterne, i andre AVS-stater, der har anvendt en ØPA, i det mindste foreløbigt, eller i OLT'er for at være foretaget i den anden part, forudsat at materialerne har undergået en mere vidtgående efterfølgende bearbejdning eller forarbejdning end den, der er omhandlet i denne protokols artikel 5, stk. 1. Hvis bearbejdningen eller forarbejdningen i den pågældende part ikke er mere vidtgående end den, der er omhandlet i denne protokols artikel 5, stk. 1, anses det fremstillede produkt kun for at have oprindelse i denne part, hvis værditilvæksten dér er større end værdien af de anvendte materialer, som har oprindelse i et hvilket som helst af de andre lande eller territorier. Hvis dette ikke er tilfældet, anses det fremstillede produkt for at have oprindelse i det land eller territorium, som tegner sig for den største værdi af materialer, der er anvendt ved fremstillingen af det færdige produkt. Det færdige produkts oprindelse bestemmes i overensstemmelse med denne protokols oprindelsesregler og artikel 27. 3. Den i denne artikels stk. 1 og 2 omhandlede kumulation kan kun anvendes for andre AVS-stater, der har anvendt en ØPA, i det mindste foreløbigt, for andre lande i Vestafrika, der er omfattet af told- og kvotefri adgang til EU-markedet, og OLT'er, hvis: a) alle de lande eller territorier, der er involveret i erhvervelsen af oprindelsesstatus, og bestemmelsesparten har indgået en aftale eller en ordning om administrativt samarbejde, som sikrer, at denne artikel anvendes korrekt, og som henviser til anvendelsen af de relevante oprindelsesbeviser b) Ghana og Den Europæiske Union gennem Europa-Kommissionen og ECOWAS-Kommissionen giver hinanden oplysninger om aftaler om administrativt samarbejde med de andre lande og territorier, der er omhandlet i denne artikel. Europa-Kommissionen offentliggør i Den Europæiske Unions Tidende (C-udgaven), og Ghana offentliggør efter egne procedurer den dato, på hvilken kumulation efter denne artikel kan anvendes med de i denne artikel anførte lande og territorier, som opfylder de nødvendige krav. 4. Kumulation efter denne artikel finder ikke anvendelse på materialer: a) henhørende under pos. 16.04 og 16.05 i det harmoniserede system, der har oprindelse i de Stillehavslande, der har indgået en ØPA i henhold til artikel 6, stk. 6, i protokol II til den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side b) henhørende under pos. 16.04 og 16.05 i det harmoniserede system, der har oprindelse i Stillehavslandene, ved anvendelse af enhver fremtidig bestemmelse i en samlet økonomisk partnerskabaftale mellem Den Europæiske Union og AVS-staterne i Stillehavet c) der har oprindelse i Den Sydafrikanske Republik, og som ikke kan importeres told- og kvotefrit direkte til Den Europæiske Union. 5. Den Europæiske Union meddeler hvert år udvalget listen over materialer, som er omhandlet i denne artikels stk. 4, litra c). Efter meddelelse af denne liste offentliggøres den af Europa-Kommissionen i Den Europæiske Unions Tidende (C-udgaven) og af Ghana efter egne procedurer. ARTIKEL 8 Kumulation med andre lande, der er omfattet af told- og kvotefri adgang til EU's marked 1. Uanset denne protokols artikel 2 betragtes materialer med oprindelse i lande og territorier: a) der er omfattet af "den særlige ordning for de mindst udviklede lande" under EU-arrangementet med generelle toldpræferencer (i det følgende benævnt "GSP"), eller

b) der er omfattet af told- og kvotefri adgang til EU-markedet i henhold til de generelle bestemmelser i GSP som materialer med oprindelse i Ghana, når de indgår i et produkt, som fremstilles i dette land. Det kræves ikke, at de pågældende materialer har undergået en tilstrækkelig bearbejdning eller forarbejdning, forudsat at de har undergået en mere vidtgående bearbejdning eller forarbejdning end den, der er omhandlet i denne protokols artikel 5, stk. 1. Hvis produktet, hvori disse materialer er blevet indarbejdet, også indeholder materialer uden oprindelsesstatus, skal det undergå en tilstrækkelig bearbejdning eller forarbejdning i overensstemmelse med denne protokols artikel 4 for at kunne betragtes som havende oprindelse i Ghana. 1.2. Oprindelsen af materialer fra de øvrige berørte lande eller territorier bestemmes i overensstemmelse med de oprindelsesregler, der gælder under Den Europæiske Unions GSP og i overensstemmelse med bestemmelserne i denne protokols artikel 27. 1.3. Kumulation efter dette stykke finder ikke anvendelse på materialer: a) der ved import til Den Europæiske Union er underlagt antidumping- eller udligningstold, når de har oprindelse i et land, der er omfattet af denne antidumping- eller udligningstold b) henhørende under underposition 3302.10 og 3501.10 i det harmoniserede system c) som er inkluderet i tunprodukter, der er klassificeret i kapitel 3 i det harmoniserede system, og som er omfattet af ordningen i Den Europæiske Unions generelle præferenceordning d) for hvilke toldpræferencerne er ophævede (graduering) eller suspenderede (beskyttelsesklausul) under Den Europæiske Unions GSP. 2. Med forbehold af denne protokols artikel 2 og i overensstemmelse med denne artikels stk. 2.1, 2.2 og 5 samt på grundlag af en anmeldelse fra Ghana anses materialer, der har oprindelse i et land eller et territorium, der er omfattet af aftaler eller ordninger, der giver told- og kvotefri adgang til EU-markedet, for at have oprindelsesstatus i Ghana. Ghana indgiver anmeldelsen til Den Europæiske Union gennem Europa-Kommissionen. Kumulationen gælder, så længe betingelserne for dens bevilling er opfyldte. Det kræves ikke, at de pågældende materialer har undergået en tilstrækkelig bearbejdning eller forarbejdning, forudsat at de har undergået en mere vidtgående bearbejdning eller forarbejdning end den, der er omhandlet i denne protokols artikel 5, stk. 1. 2.1. Oprindelsen af materialer fra de øvrige berørte lande eller territorier bestemmes i overensstemmelse med de oprindelsesregler, der gælder under præferenceaftalerne eller -ordningerne mellem Den Europæiske Union og disse lande eller territorier, og i overensstemmelse med denne protokols artikel 27. 2.2. Kumulation efter dette stykke finder ikke anvendelse på materialer: a) der henhører under kapitel 1-24 i det harmoniserede system og produkter, der findes på listen i bilag 1, afsnit 1, nr. ii), i WTO-aftalen om landbrug under GATT 1994 b) der ved import til Den Europæiske Union er underlagt antidumping- eller udligningstold, når de har oprindelse i et land, der er omfattet af denne antidumping- eller udligningstold c) der i henhold til en frihandelsaftale mellem Den Europæiske Union og et tredjeland er underlagt handelsforanstaltninger og beskyttelsesforanstaltninger eller andre foranstaltninger, der hindrer sådanne produkter told- og kvotefri adgang til EU-markedet. 3. Den Europæiske Union meddeler hvert år udvalget listen over materialer, som denne artikels stk. 1 finder anvendelse på. Efter meddelelse af listen offentliggøres den af Europa-Kommissionen i Den Europæiske Unions Tidende (C-udgaven) og af Ghana efter egne procedurer. Ghana meddeler hvert år udvalget, på hvilke materialer den i stk. 1 og 2 i denne artikel omhandlede kumulation er blevet anvendt. 4. Varecertifikater EUR.1 (i rubrik 7) eller oprindelseserklæringer udstedt ved anvendelse af denne artikels stk. 1 og 2 skal være forsynet med følgende angivelse: “Application of Article 8.1 or 8.2 of Protocol 1 to the Ghana-EU EPA”. 5. Kumulation efter stk. 1 og 2 i denne artikel er kun mulig, hvis: a) alle de lande, der er involveret i erhvervelsen af oprindelsesstatus, har indgået en aftale eller en ordning om administrativt samarbejde, som sikrer, at denne artikel anvendes korrekt, og som henviser til anvendelsen af de relevante oprindelsesbeviser

b) Ghana gennem Europa-Kommissionen giver Den Europæiske Union oplysninger om aftaler om administrativt samarbejde med de andre lande og territorier, der er omfattet af denne artikel. Kommissionen offentliggør i Den Europæiske Unions Tidende, (C-udgaven), fra hvilken dato kumulationen i denne artikel kan anvendes i forbindelse med de i denne artikel anførte lande og territorier, der har opfyldt de nødvendige betingelser. ARTIKEL 9 Kvalificerende enhed 1. Ved anvendelsen af denne protokols bestemmelser er den kvalificerende enhed det produkt, der anses for at være basisenheden ved tarifering i det harmoniserede systems nomenklatur. Heraf følger: a) at når et produkt, der består af en gruppe eller samling af genstande, i henhold til det harmoniserede system tariferes under én og samme position, udgør helheden den kvalificerende enhed b) at når en sending består af et antal identiske produkter, der tariferes under samme position i det harmoniserede system, tages hvert produkt for sig ved anvendelsen af denne protokols bestemmelser. 2. Når emballagen i henhold til punkt 5 i de almindelige bestemmelser tariferes i det harmoniserede system sammen med produktet, som den indeholder, skal den betragtes som værende en del af produktet ved bestemmelse af oprindelsen. ARTIKEL 10 Tilbehør, reservedele og værktøj Tilbehør, reservedele og værktøj, der leveres som standardudstyr til materiel, maskiner, apparater eller køretøjer, og hvis pris er indbefattet i produktets pris eller ikke faktureres særskilt, betragtes som værende en del af dette materiel eller disse maskiner, apparater eller køretøjer. ARTIKEL 11 Sæt Sæt som defineret i punkt 3 i de almindelige bestemmelser i det harmoniserede system betragtes som produkter med oprindelsesstatus, når alle dele har oprindelsesstatus. Når et sæt består af produkter med og uden oprindelsesstatus, anses sættet som helhed dog for at have oprindelsesstatus, hvis værdien af de produkter, der ikke har oprindelsesstatus, ikke overstiger 15 % af sættets pris ab fabrik. ARTIKEL 12 Neutrale elementer Ved bestemmelse af, om et produkt har oprindelsesstatus, er det ikke nødvendigt at fastslå oprindelsen af følgende dele, som kan anvendes ved dets fremstilling: a) energi og brændsel b) anlæg og udstyr c) maskiner og værktøj

d) varer, som hverken indgår i eller er bestemt til at indgå i det pågældende produkts endelige sammensætning. ARTIKEL 13 Regnskabsmæssig adskillelse 1. Hvis der er betydelige omkostninger eller materielle vanskeligheder forbundet med at opretholde særskilte lagre af fungible materialer med og uden oprindelsesstatus, kan toldmyndighederne efter skriftlig anmodning fra de berørte parter tillade, at den såkaldte metode med "regnskabsmæssig adskillelse" (i det følgende benævnt "metoden") anvendes til styringen af sådanne lagre. 2. Metoden gælder også for råsukker, med eller uden oprindelsesstatus, uden indhold af tilsatte smagsstoffer eller farvestoffer, til raffinering, henhørende under underposition 1701.12, 1701.13 og 1701.14 i det harmoniserede system, der fysisk kombineres eller blandes i Ghana eller i Den Europæiske Union før eksport til henholdsvis Den Europæiske Union eller Ghana 3. Metoden skal sikre, at antallet af fremstillede produkter, som kan anses som produkter med oprindelse i Ghana eller i Den Europæiske Union, til enhver tid er det samme som det antal, der ville være fremstillet, hvis der var opretholdt en fysisk adskillelse af lagrene. 4. Toldmyndighederne kan give tilladelse som omhandlet i denne artikels stk. 1 og 2 på de betingelser, de anser for at være hensigtsmæssige. 5. Metoden anvendes, og dens anvendelse registreres i overensstemmelse med de almindeligt anerkendte regnskabsprincipper, der gælder i det land, hvor produktet blev fremstillet. 6. Indehaveren af tilladelsen til at anvende metoden kan alt efter omstændighederne udstede eller anmode om oprindelsesbeviser for den mængde produkter, der kan anses som produkter med oprindelsesstatus. Efter anmodning fra toldmyndighederne skal indehaveren af tilladelsen til at anvende metoden fremlægge en redegørelse for, hvordan mængderne er styret. 7. Toldmyndighederne skal kontrollere den brug, der gøres af tilladelsen til at anvende metoden, og kan når som helst inddrage den, hvis indehaveren af tilladelsen på nogen som helst måde benytter den på ukorrekt vis eller ikke opfylder en af de øvrige betingelser i denne protokol. 8. Ved anvendelsen af denne artikels stk. 1 og 2 forstås ved "fungible materialer" eller "fungible produkter" materialer eller produkter af samme art og kommercielle kvalitet, der har de samme tekniske og fysiske kendetegn, og som ikke kan skelnes fra hinanden med henblik på bestemmelse af oprindelse. AFSNIT III TERRITORIALKRAV ARTIKEL 14 Territorialitetsprincip 1. Betingelserne i denne protokols afsnit II vedrørende erhvervelse af oprindelsesstatus skal opfyldes uden afbrydelse i Ghana eller i Den Europæiske Union, jf. dog denne protokols artikel 6, 7 og 8. 2. Såfremt varer med oprindelsesstatus, der er eksporteret fra Ghana eller fra Den Europæiske Union til et andet land, reimporteres, anses de som varer uden oprindelsesstatus, jf. dog denne protokols artikel 6, 7 og 8, medmindre det over for toldmyndighederne kan godtgøres: a) at de reimporterede varer er de samme som dem, der blev eksporteret, og b) at de ikke har undergået nogen behandling, ud over hvad der var nødvendigt for deres bevarelse, mens de befandt sig i det pågældende land eller blev eksporteret. 3. Erhvervelse af oprindelsesstatus efter betingelserne i denne protokols afsnit II berøres ikke af bearbejdning eller forarbejdning, der har fundet sted uden for Den Europæiske Union eller Ghana, af produkter, der er eksporteret fra Den Europæiske Union eller fra Ghana og efterfølgende reimporteres dertil, på betingelse af

a) at de pågældende materialer er fuldt ud fremstillet i Den Europæiske Union eller i Ghana, eller de dér inden eksporten har undergået en bearbejdning eller forarbejdning, der er mere vidtgående end dem, der er omhandlet i artikel 5, og b) at det over for toldmyndighederne kan godtgøres: i) at den bearbejdning eller forarbejdning, der er foretaget uden for Den Europæiske Union eller Ghana, fandt sted under ordningen for passiv forædling eller en lignende ordning ii) at de reimporterede varer er resultatet af en bearbejdning eller forarbejdning af de eksporterede produkter, og iii) at samtlige omkostninger, der er påløbet uden for Ghana eller Den Europæiske Union, herunder værdien af de dér indarbejdede materialer, ikke overstiger 10 % af prisen ab fabrik for det færdige produkt, for hvilket der gøres krav på oprindelsesstatus. 4. For de varer, der opfylder betingelserne i denne artikels stk. 3, betragtes samtlige omkostninger, der er påløbet uden for Ghana eller Den Europæiske Union, herunder værdien af de dér indarbejdede materialer, som materialer uden oprindelsesstatus. I et sådant tilfælde fastslås varens oprindelsesstatus ved anvendelse af reglerne i bilag II til denne protokol ved at sammenlægge den samlede værdi af de materialer uden oprindelsesstatus, der er anvendt såvel inden for som uden for Den Europæiske Union eller Ghana. 5. Denne artikels stk. 3 og 4 finder ikke anvendelse på produkter, som kun kan anses for at være tilstrækkeligt bearbejdede eller forarbejdede under anvendelse af den generelle tolerance i denne protokols artikel 4, stk. 4. 6. Denne artikels stk. 3 og 4 finder ikke anvendelse på produkter henhørende under kapitel 50-63 i det harmoniserede system. ARTIKEL 15 Uændret tilstand 1. De produkter med oprindelsesstatus, som angives til overgang til fri omsætning i Den Europæiske Union, skal være de samme som dem, der er eksporteret fra den anden part, hvori de opnåede oprindelsesstatus. De må ikke være ændret, omdannet på nogen måde eller være gjort til genstand for andre behandlinger end dem, som var nødvendige for deres bevarelse eller for at anbringe varemærker, etiketter, stempler eller enhver anden form for bevis med henblik på at sikre overholdelsen af specifikke indenlandske krav i den importerende part, før de angives til overgang til frit forbrug. 2. Oplagring af produkter kan finde sted i en ikkepart, hvis produkterne forbliver under toldtilsyn i denne ikkepart. 3. Uden at det berører afsnit IV, kan deling af sendinger finde sted i en ikke-parts territorium, hvis den foretages af eksportøren eller under dennes ansvar, og produkterne forbliver under ikke-partens toldtilsyn. 4. I tilfælde af tvivl om, hvorvidt betingelserne i stk. 1-3 er overholdt, kan toldmyndighederne kræve, at importøren godtgør overholdelsen af disse bestemmelser, hvilket kan gøres ved hjælp af ethvert middel såsom kontraktmæssige transportdokumenter som f.eks. konnossementer eller faktuelle eller konkrete beviser på grundlag af mærkning eller nummerering af kolli eller enhver form for bevis med tilknytning til selve varerne. ARTIKEL 16 Udstillinger 1. Produkter med oprindelsesstatus, der afsendes til en udstilling i et andet land eller territorium end dem, der er omhandlet i denne protokols artikel 6, 7 og 8, med hvilke kumulation kan anvendes, og som efter udstillingen sælges til import til Den Europæiske Union eller til Ghana, opnår ved importen de fordele, som følger af bestemmelserne i denne aftale, forudsat at det over for toldmyndighederne kan godtgøres: a) at en eksportør har afsendt disse produkter fra Ghana eller Den Europæiske Union til det land, hvor udstillingen finder sted, og har udstillet dem dér b) at eksportøren har solgt produkterne eller på anden måde overdraget dem til en modtager i Ghana eller Den Europæiske Union c) at produkterne under udstillingen eller umiddelbart derefter er afsendt i den stand, i hvilken de blev sendt til udstillingen, og

d) at produkterne fra det tidspunkt, da de blev afsendt til udstillingen, ikke har været benyttet til andre formål end til fremvisning på udstillingen. 2. Der skal udstedes eller udfærdiges et oprindelsesbevis i henhold til bestemmelserne i denne protokols afsnit IV, og dette bevis skal fremlægges for importlandets toldmyndigheder på de normale betingelser. Udstillingens navn og adresse skal anføres derpå. Om fornødent kan der kræves supplerende dokumentation for de omstændigheder, under hvilke de har været udstillet. 3. Denne artikels stk. 1 gælder for alle udstillinger, messer eller tilsvarende offentlige arrangementer af kommerciel, industriel, landbrugsmæssig eller håndværksmæssig karakter, under hvilke de pågældende produkter er under konstant toldkontrol, og som ikke er tilrettelagt med privat formål i forretninger eller handelslokaler med henblik på salg af udenlandske produkter. AFSNIT IV OPRINDELSESBEVIS ARTIKEL 17 Almindelige betingelser 1. Produkter med oprindelse i Den Europæiske Union er ved import til Ghana omfattet af de i aftalens artikel 21, stk. 1, omhandlede tilfælde, såfremt der forelægges en erklæring (i det følgende benævnt "oprindelseserklæringen"), som afgives af eksportøren på en faktura, følgeseddel eller ethvert andet handelsdokument, som beskriver de pågældende produkter tilstrækkelig detaljeret til, at de kan identificeres; teksten til oprindelseserklæringen findes i bilag IV til denne protokol. 2. Produkter med oprindelse i Ghana er ved import til Den Europæiske Union omfattet af bestemmelserne i aftalen, såfremt der forelægges: a) et varecertifikat EUR.1, hvortil modellen findes i bilag III til denne protokol, eller b) i de i artikel 21, stk. 1, fastsatte tilfælde en erklæring, herefter benævnt "oprindelseserklæringen", som afgives af eksportøren på en faktura, en følgeseddel eller ethvert andet handelsdokument, som beskriver de pågældende produkter tilstrækkelig detaljeret til, at de kan identificeres. teksten til oprindelseserklæringen findes i bilag IV til denne protokol. 3. Uanset artikel 42, stk. 3, finder bestemmelserne i stk. 2, litra a), anvendelse indtil 3 år efter denne protokols ikrafttræden. Efter denne dato finder kun bestemmelserne i litra b) anvendelse. 4. Uanset denne artikels stk. 1 og 2 er produkter med oprindelsesstatus i den i denne protokol fastlagte betydning i de i artikel 26 omhandlede tilfælde omfattet af denne aftale, uden at der skal forelægges nogen af de dokumenter, der er omhandlet i nævnte stk. 1. 5. Med henblik på anvendelsen af bestemmelserne i dette afsnit bestræber eksportørerne sig på at anvende et sprog, der er fælles for både Ghana og Den Europæiske Union. ARTIKEL 18 Fremgangsmåde for udstedelse af et varecertifikat EUR.1 1. Eksportlandets toldmyndigheder udsteder et varecertifikat EUR.1 efter skriftlig anmodning fra eksportøren eller, på eksportørens ansvar, fra dennes befuldmægtigede repræsentant. 2. I dette øjemed udfylder eksportøren eller dennes befuldmægtigede repræsentant både varecertifikat EUR.1 og anmodningsformularen, der fremgår af bilag III til denne protokol. Disse formularer skal udfyldes i overensstemmelse med bestemmelserne i denne protokol. Hvis formularerne udfyldes i hånden, skal det være med blæk og med blokbogstaver. Produktbeskrivelsen skal anføres i den relevante rubrik uden mellemrum mellem linjerne. Hvis rubrikken ikke udfyldes fuldstændigt, skal der trækkes en vandret streg under produktbeskrivelsens sidste linje, og den ikke udfyldte del skal overstreges. 3. Den eksportør, der anmoder om at få udstedt et varecertifikat EUR.1, skal når som helst på begæring af toldmyndighederne i det eksportland, hvor varecertifikatet EUR.1 er udstedt, kunne fremlægge alle egnede dokumenter, som beviser, at de pågældende produkter har oprindelsesstatus, og at de øvrige betingelser i denne protokol er opfyldt. 4. Varecertifikat EUR.1 udstedes af toldmyndighederne i Ghana, hvis de pågældende produkter kan anses som produkter med oprindelse i Ghana eller i et af de i denne protokols artikel 6, 7 og 8 omhandlede lande eller territorier og opfylder de øvrige betingelser i denne protokol.

5. De toldmyndigheder, der udsteder varecertifikater EUR.1, træffer alle nødvendige foranstaltninger for at efterprøve, at produkterne har oprindelsesstatus, og at de øvrige betingelser i denne protokol er opfyldt. De er i denne sammenhæng berettiget til at kræve alle oplysninger og foretage alle former for kontrol af eksportørens regnskaber eller enhver anden kontrol, som de finder hensigtsmæssig. De toldmyndigheder, der udsteder varecertifikater EUR.1, påser desuden, at de i denne artikels stk. 2 omhandlede formularer er udfyldt korrekt. De skal navnlig kontrollere, at den rubrik, der er beregnet til produktbeskrivelsen, er udfyldt på en sådan måde, at det ikke er muligt at foretage svigagtige tilføjelser. 6. Datoen for udstedelsen af varecertifikat EUR.1 skal anføres i certifikatets rubrik 11. 7. Varecertifikat EUR.1 udstedes af toldmyndighederne og stilles til rådighed for eksportøren, så snart eksporten faktisk har fundet sted eller er sikret. ARTIKEL 19 Efterfølgende udstedelse af et varecertifikat EUR.1 1. Uanset denne protokols artikel 18, stk. 7, kan et varecertifikat EUR.1 undtagelsesvis udstedes efter eksporten af de produkter, som det vedrører, såfremt: a) det på grund af fejltagelser, uforsætlige undladelser eller særlige omstændigheder ikke blev udstedt ved eksporten, eller b) det over for toldmyndighederne godtgøres, at varecertifikat EUR.1 er blevet udstedt, men af tekniske årsager ikke er blevet godtaget ved importen. 2. Ved anvendelsen af denne artikels stk. 1 skal eksportøren i anmodningen anføre sted og dato for eksporten af de produkter, som varecertifikat EUR.1 vedrører, og årsagerne til sin anmodning. 3. Toldmyndighederne må kun udstede et varecertifikat EUR.1 efterfølgende, når de har kontrolleret, at oplysningerne i eksportørens anmodning er i overensstemmelse med oplysningerne i de tilsvarende dokumenter. 4. På varecertifikater EUR.1, der udstedes efterfølgende, anføres følgende påtegning: “ISSUED RETROSPECTIVELY” 5. Den påtegning, der er nævnt i denne artikels stk. 4, anføres i rubrikken "Bemærkninger" på varecertifikat EUR.1. ARTIKEL 20 Udstedelse af et duplikateksemplar af et varecertifikat EUR.1 1. I tilfælde af tyveri, bortkomst eller ødelæggelse af et varecertifikat EUR.1 kan eksportøren henvende sig til de udstedende toldmyndigheder og anmode om udstedelse af et duplikateksemplar på grundlag af de hos myndighederne beroende eksportdokumenter. 2. På duplikateksemplarer, der bliver udstedt på denne måde, anføres følgende påtegning: “DUPLICATE” 3. Den påtegning, der er nævnt i denne artikels stk. 2, anføres i rubrikken "Bemærkninger" på duplikateksemplaret af varecertifikat EUR.1. 4. Duplikateksemplaret, der skal påføres samme udstedelsesdato som det originale varecertifikat EUR.1, får virkning fra denne dato.

ARTIKEL 21 Betingelser for udfærdigelse af en oprindelseserklæring 1. En oprindelseserklæring kan udfærdiges: a) som omhandlet i denne protokols artikel 17, stk. 1, af en registreret eksportør i overensstemmelse med EU's interne lovgivning b) i de tilfælde, der er omhandlet i artikel 17, stk. 2, litra b) –indtil 3 år efter denne protokols ikrafttræden af en eksportør som omhandlet i artikel 22 –fra tre år efter denne protokols ikrafttræden af en eksportør, som er registreret i overensstemmelse med den relevante lovgivning i Ghana c) af enhver eksportør angående enhver sending, der består af en eller flere pakker indeholdende produkter med oprindelsesstatus, hvis samlede værdi ikke overstiger 6 000 EUR. 2. Der kan udstedes en oprindelseserklæring, hvis de pågældende produkter kan anses som produkter med oprindelse i Ghana, i Den Europæiske Union eller i et af de i denne protokols artikel 6, 7 og 8 omhandlede lande og opfylder de øvrige betingelser i denne protokol. 3. En eksportør, som udfærdiger en oprindelseserklæring, skal når som helst på begæring af toldmyndighederne i eksportlandet kunne fremlægge alle egnede dokumenter, som beviser, at de pågældende produkter har oprindelsesstatus, og at de øvrige betingelser i denne protokol er opfyldt. 4. Eksportøren skal udfærdige en oprindelseserklæring ved med maskinskrift, stempling eller trykning at anføre den i bilag IV til denne protokol gengivne erklæring på fakturaen, følgesedlen eller et andet handelsdokument, idet der vælges en af de sprogudgaver, der er fastsat i nævnte bilag, i overensstemmelse med eksportlandets lovgivning. Hvis erklæringen er håndskrevet, skal den være skrevet med blæk og med blokbogstaver. 5. Oprindelseserklæringer skal være forsynet med eksportørens personlige håndskrevne underskrift. En registreret eksportør som omhandlet i stk. 1 eller en godkendt eksportør som omhandlet i denne protokols artikel 22 kan dog undlade at underskrive sådanne erklæringer, forudsat at han skriftligt over for toldmyndighederne i eksportlandet tilkendegiver, at han påtager sig det fulde ansvar for alle oprindelseserklæringer, der angiver ham, som om de faktisk var forsynet med hans håndskrevne underskrift. 6. Eksportøren kan udfærdige en oprindelseserklæring ved eksporten af de produkter, som den vedrører, eller efterfølgende, forudsat at erklæringen forelægges i importlandet senest to (2) år efter importen af de produkter, som den vedrører. ARTIKEL 22 Godkendt eksportør 1. Eksportlandets toldmyndigheder kan give enhver eksportør, der hyppigt forsender produkter i henhold til aftalens bestemmelser om handelssamarbejde, tilladelse til at udfærdige oprindelseserklæringer uanset de pågældende produkters værdi. En eksportør, der ansøger om en sådan tilladelse skal til toldmyndighedernes tilfredshed give alle de nødvendige garantier, således at det kan efterprøves, at de pågældende produkter har oprindelsesstatus, og at de øvrige betingelser i denne protokol er opfyldt. 2. Toldmyndighederne kan, når de indrømmer status som godkendt eksportør, hertil knytte alle de betingelser, som de finder hensigtsmæssige. 3. Toldmyndighederne giver den godkendte eksportør et toldgodkendelsesnummer, som skal angives på oprindelseserklæringen. 4. Toldmyndighederne kontrollerer, hvordan den godkendte eksportør bruger sin tilladelse. 5. Toldmyndighederne kan når som helst trække tilladelsen tilbage. De skal trække den tilbage, når den godkendte eksportør ikke længere giver de i stk. 1 omhandlede garantier, ikke opfylder de i stk. 2 omhandlede betingelser eller på anden måde gør ukorrekt brug af tilladelsen.

ARTIKEL 23 Oprindelsesbevisets gyldighed 1. Et oprindelsesbevis er gyldigt i ti (10) måneder fra den dato, hvor det blev udstedt i eksportlandet, og skal inden for samme periode forelægges toldmyndighederne i importlandet. 2. Oprindelsesbeviser, som fremlægges for toldmyndighederne i importlandet efter udløbet af den i denne artikels stk. 1 nævnte frist, kan godtages som grundlag for præferencebehandling, når overskridelsen af fristen skyldes ekstraordinære omstændigheder. 3. I andre tilfælde af forsinket fremlæggelse kan importlandets toldmyndigheder godtage oprindelsesbeviser, når produkterne frembydes for dem inden udløbet af den nævnte frist. ARTIKEL 24 Fremlæggelse af oprindelsesbevis Oprindelsesbeviser fremlægges for toldmyndighederne i importlandet i overensstemmelse med de procedurer, der gælder i det pågældende land. Disse myndigheder kan forlange en oversættelse af oprindelsesbeviset. De kan desuden kræve, at importangivelsen suppleres med importørens erklæring om, at produkterne opfylder de betingelser, der kræves for anvendelse af aftalen. ARTIKEL 25 Import i form af delforsendelser Når produkter henhørende under afsnit XVI og XVII eller pos. 73.08 og 94.06 i det harmoniserede system på importørens anmodning og på de af importlandets toldmyndigheder fastsatte vilkår importeres i demonteret eller ikke-monteret stand i henhold til punkt 2a i de almindelige tariferingsbestemmelser vedrørende det harmoniserede system, og denne import finder sted i form af delforsendelser, skal der ved importen af den første delforsendelse fremlægges et samlet bevis for disse produkters oprindelse for toldmyndighederne. ARTIKEL 26 Undtagelser fra kravet om oprindelsesbevis 1. Produkter, der indgår i småforsendelser fra private afsendere til private modtagere eller medbringes af rejsende i deres personlige bagage, kan indføres som produkter med oprindelsesstatus, uden at det er nødvendigt at fremlægge et bevis for oprindelse, forudsat at der er tale om indførsel uden erhvervsmæssig karakter, at det erklæres, at produkterne opfylder betingelserne i denne protokol, og at der ikke er nogen tvivl om denne erklærings rigtighed. For så vidt angår produkter sendt pr. post, kan denne erklæring afgives på toldangivelse CN22/CN23 eller på et ark papir, der vedlægges det nævnte dokument. 2. Som import helt uden erhvervsmæssig karakter anses lejlighedsvis import, der udelukkende består af produkter bestemt til personlig brug for modtagerne eller de rejsende eller deres familie, og hvis beskaffenhed og mængde ikke giver anledning til tvivl om, at importen sker i ikke-erhvervsmæssigt øjemed. 3. Desuden må den samlede værdi af disse produkter ikke overstige 500 EUR i tilfælde af småforsendelser og 1 200 EUR i tilfælde af produkter, der medbringes af rejsende i deres personlige bagage. ARTIKEL 27 Oplysningsprocedure til kumulationsformål 1. Når denne protokols artikel 7, stk. 1, anvendes, stilles beviset for oprindelsesstatus i den i denne protokol anførte forstand for materialer fra Ghana, Den Europæiske Union, en anden AVS-stat, der har anvendt en ØPA, i det mindste foreløbigt, eller et OLT, i form af et varecertifikat EUR.1, en oprindelseserklæring eller den i bilag V-A til denne protokol angivne leverandørerklæring, som skal afgives af eksportøren i Ghana eller i Den Europæiske Union, hvorfra materialerne kommer. 2. Når denne protokols artikel 7, stk. 2, anvendes, stilles beviset for den bearbejdning eller forarbejdning af materialerne, der er udført i Ghana, i Den Europæiske Union, i en anden AVS-stat, der har anvendt en ØPA, i det mindste foreløbigt, eller i et OLT, i form af den i bilag V-B til denne protokol angivne leverandørerklæring, som skal afgives af eksportøren i Ghana eller i Den Europæiske Union, hvorfra materialerne kommer.

3. Når denne protokols artikel 8, stk. 1, anvendes, bestemmes den dokumentation, der skal fremlægges som bevis for oprindelse, i overensstemmelse med de regler, der gælder for GSP-begunstigede lande. 4. Når denne protokols artikel 8, stk. 2, anvendes, bestemmes den dokumentation, der skal fremlægges som bevis for oprindelse, i overensstemmelse med de regler, der er fastlagt i de relevante ordninger eller aftaler. 5. Leverandøren skal for hver sending vare udstede en særskilt leverandørerklæring på fakturaen for den pågældende sending, på et bilag til fakturaen eller på en følgeseddel eller i et andet handelsdokument vedrørende sendingen, som beskriver de pågældende materialer tilstrækkelig detaljeret til, at de kan identificeres. 6. Leverandørerklæringen kan udstedes på en fortrykt formular. 7. Leverandørerklæringer skal være forsynet med leverandørens personlige håndskrevne underskrift. Når fakturaen og leverandørerklæringen udstedes elektronisk, behøver leverandørerklæringen imidlertid ikke at blive underskrevet i hånden, såfremt den ansvarlige person i leverandørvirksomheden på fyldestgørende vis identificeres over for toldmyndighederne i den stat, hvor leverandørerklæringen udstedes. De pågældende toldmyndigheder kan fastsætte betingelser for anvendelsen af dette stykke. 8. Leverandørerklæringen forelægges for toldmyndighederne i det eksportland, der anmodes om at udstede varecertifikat EUR.1. 9. En leverandør, som udsteder en erklæring, skal når som helst på begæring af toldmyndighederne i det land, hvor erklæringen er udstedt, kunne fremlægge alle egnede dokumenter, som beviser, at de i erklæringen afgivne oplysninger er korrekte. 10. Leverandørerklæringer og oplysningsformularer, der er udstedt inden datoen for denne protokols ikrafttræden i henhold til artikel 26 i protokol nr. 1 til Cotonouaftalen, forbliver gyldige. ARTIKEL 28 Støttedokumenter De i denne protokols artikel 18, stk. 3, og artikel 21, stk. 3, omhandlede dokumenter, der benyttes som bevis for, at produkter, der er omfattet af et varecertifikat EUR.1 eller en oprindelseserklæring, kan betragtes som produkter med oprindelse i Ghana, i Den Europæiske Union eller i et af de øvrige i denne protokols artikel 6, 7 og 8 omhandlede lande eller territorier og opfylder de øvrige betingelser i denne protokol, kan bl.a. omfatte følgende: a) direkte dokumentation for fremstillingsprocessen for de omhandlede varer hos den pågældende eksportør eller leverandør, f.eks. hidrørende fra hans regnskaber eller interne bogholderi b) dokumenter, der beviser de anvendte materialers oprindelsesstatus, og som er udstedt eller udfærdiget i Ghana, i Den Europæiske Union eller i et af de øvrige i denne protokols artikel 6, 7 og 8 omhandlede lande eller territorier, hvor disse dokumenter benyttes i overensstemmelse med national lovgivning c) dokumenter, der beviser, at en bearbejdning eller forarbejdning af materialerne har fundet sted i Ghana, i Den Europæiske Union eller i et af de øvrige i denne protokols artikel 6, 7 og 8 omhandlede lande eller territorier, og som er udstedt eller udfærdiget i Ghana, i Den Europæiske Union eller i et af de øvrige i denne protokols artikel 6, 7 og 8 omhandlede lande eller territorier, hvor disse dokumenter benyttes i overensstemmelse med national lovgivning d) varecertifikater EUR.1 eller oprindelseserklæringer, der beviser de anvendte materialers oprindelsesstatus, og som er udstedt eller udfærdiget i Ghana, i Den Europæiske Union eller i et af de øvrige i denne protokols artikel 6, 7 og 8 omhandlede lande eller territorier i overensstemmelse med denne protokol. ARTIKEL 29 Opbevaring af oprindelsesbeviser og støttedokumenter 1. En eksportør, der anmoder om udstedelse af et varecertifikat EUR.1, skal i mindst tre år (3) opbevare de i artikel 18, stk. 3, omhandlede dokumenter. 2. Eksportøren, der udfærdiger en oprindelseserklæring, skal i mindst tre (3) år opbevare en genpart af denne oprindelseserklæring samt de i denne protokols artikel 21, stk. 3, omhandlede dokumenter. 3. En leverandør, der udfærdiger en leverandørerklæring, skal i mindst tre (3) år opbevare genparter af erklæringen og af den faktura, den følgeseddel eller de andre handelsdokumenter, som erklæringen knytter sig til, samt de i denne protokols artikel 27, stk. 9, omhandlede dokumenter.

4. En eksportør, der anmoder om udstedelse af et varecertifikat EUR.1, skal i mindst tre år (3) opbevare de i artikel 18, stk. 2, omhandlede dokumenter. 5. Importlandets toldmyndigheder skal i mindst tre (3) år opbevare de varecertifikater EUR.1 og de oprindelseserklæringer, som er indgivet til dem. ARTIKEL 30 Uoverensstemmelser og formelle fejl 1. Konstateres der mindre uoverensstemmelser mellem oplysningerne i et oprindelsesbevis og oplysningerne i de dokumenter, der forelægges toldstedet med henblik på opfyldelse af formaliteterne i forbindelse med produkternes import, medfører dette ikke i sig selv, at et oprindelsesbevis er ugyldigt, når det på fyldestgørende måde godtgøres, at dokumentet svarer til de frembudte produkter. 2. Klare formelle fejl som trykfejl på et oprindelsesbevis bør ikke føre til, at det pågældende dokument afvises, hvis fejlene ikke er af en sådan karakter, at de rejser tvivl om rigtigheden af påtegningerne i dokumentet. ARTIKEL 31 Beløb udtrykt i euro 1. Med henblik på anvendelsen af denne protokols artikel 21, stk. 1, litra b), og artikel 26, stk. 3, i tilfælde, hvor produkterne er faktureret i en anden valuta end euro, fastsætter Ghana, EU-medlemsstaterne eller de i denne protokols artikel 6, 7 og 8 omhandlede øvrige lande eller territorier årligt modværdien af de beløb, der er udtrykt i euro, i deres respektive nationale valutaer. 2. Sendinger er omfattet af bestemmelserne i denne protokols artikel 22, stk. 21, litra b), eller artikel 26, stk. 3, med udgangspunkt i den valuta, som fakturaen er udstedt i, og ud fra det beløb, som det pågældende land har fastsat. 3. De beløb, der skal benyttes i en given national valuta, er modværdien i den pågældende nationale valuta af de i euro udtrykte beløb på den første hverdag i oktober hvert år. Beløbene meddeles Europa-Kommissionen senest den 15. oktober og anvendes fra den 1. januar det følgende år. Europa-Kommissionen underretter alle de berørte lande om de pågældende beløb. 4. Et land kan op- eller nedrunde det beløb, der fremkommer ved omregningen af et beløb udtrykt i euro til dets nationale valuta. Det afrundede beløb må ikke afvige mere end 5 % fra det beløb, der fremkommer ved omregningen. Et land kan bibeholde modværdien i sin nationale valuta af et beløb udtrykt i euro uændret, hvis omregningen af dette beløb ved den årlige tilpasning i henhold til denne artikels stk. 3 fører til en stigning af den i national valuta udtrykte modværdi på mindre end 15 %, inden ovennævnte afrunding foretages. Modværdien i national valuta kan bibeholdes uændret, hvis omregningen fører til en lavere modværdi. 5. De i euro udtrykte beløb revideres af udvalget på anmodning af Den Europæiske Union eller Ghana. Som led i denne kontrol overvejer udvalget, om det er ønskeligt at bevare de pågældende beløbsgrænsers virkninger i faste priser. Med henblik herpå kan det træffe beslutning om at ændre de i euro udtrykte beløb. AFSNIT V ADMINISTRATIVT SAMARBEJDE ARTIKEL 32 Administrative betingelser for, at produkter falder ind under aftalen Produkter med oprindelse i Ghana eller i Den Europæiske Union i denne protokols forstand er på tidspunktet for toldimportangivelsen kun omfattet af præferencerne i aftalen, hvis de er eksporteret på eller efter den dato, hvorpå eksportlandet har opfyldt betingelserne i denne protokols artikel 33, 34 og 44. Parterne foretager de i denne protokols artikel 33 omhandlede meddelelser. ARTIKEL 33

Underretning af toldmyndigheder 1. Ghana og EU-medlemsstaterne forsyner gennem Europa-Kommissionen hinanden med adresserne på de toldmyndigheder, der er ansvarlige for udstedelsen og kontrollen af varecertifikater EUR.1, oprindelseserklæringer og leverandørerklæringer, samt med aftryk af de stempler, der anvendes på toldstederne ved udstedelsen af disse certifikater. Fra den dato, hvor Europa-Kommissionen modtager oplysningerne, accepteres varecertifikater EUR.1 og oprindelseserklæringer eller leverandørerklæringer med henblik på anvendelse af præferenceordningen. 2. Ghana og EU-medlemsstaterne oplyser straks hinanden om eventuelle ændringer i de oplysninger, der er omhandlet i denne artikels stk. 1. 3. De i denne artikels stk. 1 omhandlede myndigheder handler under det pågældende lands regerings myndighed. De myndigheder, der har ansvar for kontrol, skal være en del af det pågældende lands statslige myndigheder. ARTIKEL 34 Andre metoder for administrativt samarbejde 1. For at sikre en korrekt anvendelse af denne protokol kontrollerer Den Europæiske Union, Ghana og de øvrige i denne protokols artikel 6, 7 og 8 omhandlede lande gennem de kompetente toldmyndigheder ægtheden af varecertifikater EUR.1, oprindelseserklæringer eller leverandørerklæringer og af rigtigheden af de oplysninger, der er anført i disse dokumenter. Ghana og EU-medlemsstaterne gør endvidere følgende: a) De indgår i det nødvendige administrative samarbejde i tilfælde af en anmodning om overvågning af korrekt forvaltning og kontrol af protokollen i det pågældende land og foretager herunder besøg på stedet b) De kontrollerer i overensstemmelse med denne protokols artikel 35 produkternes oprindelsesstatus og overholdelsen af denne protokols øvrige betingelser. 2. De adspurgte myndigheder meddeler alle relevante oplysninger om de nærmere omstændigheder, hvorunder produktet er blevet fremstillet, idet de navnlig oplyser, på hvilke vilkår oprindelsesreglerne er blevet overholdt i Ghana, i Den Europæiske Union og i de i denne protokols artikel 6, 7 og 8 øvrige omhandlede lande. ARTIKEL 35 Kontrol af oprindelsesbeviser 1. Efterfølgende kontrol af oprindelsesbeviser foretages på grundlag af risikoanalyse, ved stikprøver, og i øvrigt når importlandets toldmyndigheder nærer begrundet tvivl om dokumenternes ægthed, de pågældende produkters oprindelsesstatus eller opfyldelsen af denne protokols øvrige betingelser. 2. Med henblik på gennemførelse af bestemmelserne i denne artikels stk. 1, skal importlandets toldmyndigheder tilbagesende et varecertifikat EUR.1 og en faktura, hvis en sådan er fremlagt, eller en oprindelseserklæring eller en kopi af disse dokumenter til eksportlandets toldmyndigheder, i givet fald med angivelse af årsagerne til, at der anmodes om kontrol. Samtlige dokumenter og oplysninger, som de er kommet i besiddelse af, og som tyder på, at angivelserne i oprindelsesbeviset er ukorrekte, fremsendes til støtte for anmodningen om kontrol. 3. Kontrollen gennemføres af eksportlandets toldmyndigheder. De er i denne sammenhæng berettiget til at kræve alle oplysninger og foretage alle former for kontrol af eksportørens regnskaber eller enhver anden kontrol, som de finder hensigtsmæssig. 4. Hvis importlandets toldmyndigheder træffer afgørelse om at suspendere præferencebehandlingen af de pågældende produkter, mens de afventer resultatet af kontrollen, skal de tilbyde at frigive produkterne til importøren med forbehold af de forsigtighedsforanstaltninger, de måtte finde nødvendige. 5. De toldmyndigheder, der har anmodet om kontrol, skal snarest muligt underrettes om resultaterne af denne kontrol. Det skal klart fremgå af disse resultater, om dokumenterne er ægte, og om de pågældende produkter kan anses som produkter med oprindelsesstatus i Ghana, i Den Europæiske Union eller i et af de øvrige i denne protokols artikel 6, 7 og 8 omhandlede lande og opfylder de øvrige betingelser i denne protokol. 6. Hvis der i tilfælde, hvor der er begrundet tvivl, ikke foreligger svar senest 10 måneder efter datoen for kontrolanmodningen, eller hvis svaret ikke indeholder tilstrækkelige oplysninger til at fastslå de pågældende dokumenters ægthed eller produkternes virkelige oprindelse, afslår de anmodende toldmyndigheder at indrømme præferencebehandling, medmindre der foreligger ekstraordinære omstændigheder. 7. Ved den fælles kontrol af oprindelsesbeviser anvender parterne artikel 7 i protokol nr. 2 om gensidig administrativ bistand i toldspørgsmål.

ARTIKEL 36 Kontrol af leverandørerklæringer 1. Kontrol af leverandørerklæringer foretages på grundlag af risikoanalyse, ved stikprøver og i øvrigt, når toldmyndighederne i det land, hvor der på baggrund af sådanne erklæringer er udstedt et varecertifikat EUR.1 eller udfærdiget en oprindelseserklæring, nærer begrundet tvivl om dokumentets ægthed eller korrektheden af de i dokumentet givne oplysninger. 2. De toldmyndigheder, til hvem der indgives en leverandørerklæring, kan anmode toldmyndighederne i den stat, hvor erklæringen er afgivet, om at udstede en oplysningsformular som fremgår af bilag VI til denne protokol. Alternativt kan de godkendende myndigheder, til hvem der indgives en leverandørerklæring, anmode eksportøren om at forelægge en oplysningsformular, som er udstedt af toldmyndighederne i den stat, hvor erklæringen er udfærdiget. Et eksemplar af oplysningsformularen opbevares i mindst tre (3) år af det toldsted, der har udstedt formularen. 3. De toldmyndigheder, der har anmodet om kontrol, skal snarest muligt underrettes om resultaterne af denne kontrol. Det skal klart fremgå af disse resultater, om de i leverandørerklæringen afgivne oplysninger er korrekte, og resultaterne skal sætte toldmyndighederne i stand til at afgøre, om og i hvilken udstrækning denne leverandørerklæring kunne danne grundlag for udstedelse af et varecertifikat EUR.1 eller udfærdigelse af en oprindelseserklæring. 4. Selve kontrollen gennemføres af toldmyndighederne i det land, hvor leverandørerklæringen er udfærdiget. De er i denne sammenhæng berettiget til at kræve alle oplysninger eller foretage alle former for kontrol af leverandørens regnskaber eller enhver anden kontrol, som de finder hensigtsmæssig med henblik på at kontrollere ægtheden af enhver leverandørerklæring. 5. Ethvert varecertifikat EUR.1 eller enhver oprindelseserklæring, som er udstedt eller udfyldt på grundlag af en urigtig leverandørerklæring, betragtes som ugyldig. ARTIKEL 37 Tvistbilæggelse 1. Hvis der i forbindelse med de i denne protokols artikel 36 og 37 fastsatte kontrolprocedurer opstår tvister, der ikke kan bilægges, mellem de toldmyndigheder, der anmoder om kontrol, og de toldmyndigheder, der er ansvarlige for kontrollens gennemførelse, eller hvis der opstår tvister om fortolkningen af denne protokol, forelægges disse for udvalget. 2. Under alle omstændigheder bilægges tvister mellem importøren og importlandets toldmyndigheder i henhold til importlandets lovgivning. ARTIKEL 38 Sanktioner Der iværksættes sanktioner mod enhver person, der udfærdiger eller lader udfærdige et dokument med urigtige oplysninger for at opnå præferencebehandling for produkter. ARTIKEL 39 Undtagelser 1. Undtagelser fra denne protokol kan vedtages af udvalget, når udviklingen af eksisterende industrier eller oprettelsen af nye erhvervsgrene i Ghana berettiger hertil. Når Ghana anmoder om en undtagelse, underretter den inden eller samtidig med, at den forelægger udvalget sagen, Den Europæiske Union om anmodningen og begrunder denne i overensstemmelse med denne artikels stk. 2. Den Europæiske Union imødekommer enhver anmodning fra Ghana, der er behørigt begrundet i overensstemmelse med denne artikel, og som ikke alvorligt skader en erhvervsgren, der er etableret i Den Europæiske Union. 2. For at lette udvalgets behandling af anmodninger om undtagelse meddeler Ghana til støtte for anmodningen og ved anvendelse af formularen i bilag VII til denne protokol så fuldstændige oplysninger som muligt, særlig følgende: a) en beskrivelse af det færdige produkt

b) art og mængde af materialer med oprindelse i et tredjeland c) art og mængde af materialer med oprindelse i Ghana eller i de i denne protokols artikel 7 omhandlede stater og territorier, hvor materialerne er blevet forarbejdet d) fremstillingsproces e) værditilvækst f) antal beskæftigede i den pågældende virksomhed g) det forventede omfang af eksporten til Den Europæiske Union h) andre muligheder for forsyning med råvarer i) begrundelse for længden af den ønskede periode på baggrund af bestræbelserne for at finde nye forsyningskilder j) andre bemærkninger. De samme bestemmelser finder anvendelse på anmodninger om forlængelse. Udvalget kan ændre formularen. 3. Ved behandlingen af anmodningerne tages der navnlig hensyn til: a) Ghanas udviklingsniveau og geografiske beliggenhed b) tilfælde, hvor anvendelse af de eksisterende oprindelsesregler i mærkbar grad vil kunne påvirke en i Ghana eksisterende erhvervsgrens mulighed for at fortsætte sin eksport til Den Europæiske Union, og navnlig tilfælde, hvor anvendelsen vil kunne medføre ophør af dens aktiviteter c) særlige tilfælde, hvor det klart kan bevises, at oprindelsesreglerne vil være en hindring for betydelige investeringer inden for en bestemt erhvervsgren, og hvor en undtagelse, der virker fremmende for realiseringen af investeringsprogrammet, vil gøre det muligt at opfylde disse regler etapevis. 4. I hvert enkelt tilfælde skal det undersøges, om ikke reglerne om kumulativ oprindelse kan løse problemet. 5. Ved behandlingen af anmodningerne tages der i hvert enkelt tilfælde navnlig hensyn til muligheden af at give oprindelsesstatus til varer, til hvis fremstilling der er medgået materialer med oprindelse i tilgrænsende udviklingslande, de mindst udviklede lande eller udviklingslande, med hvilke Ghana har særlige forbindelser, forudsat at der kan etableres et tilfredsstillende administrativt samarbejde. 6. Udvalget træffer nødvendige foranstaltninger for at sikre, at der hurtigst muligt træffes en afgørelse, og under alle omstændigheder senest femoghalvfjerds (75) hverdage efter at EU's medformand for det nævnte udvalg har modtaget anmodningen. Underretter Den Europæiske Union ikke Ghana om sin holdning til anmodningen inden udløbet af denne frist, anses anmodningen for at være taget til følge. 7. a) Undtagelsens gyldighed, i almindelighed fem (5) år, fastsættes i hvert enkelt tilfælde af udvalget b) Afgørelsen om undtagelse kan indeholde bestemmelser om videreførelse, uden at udvalget nødvendigvis skal træffe en ny afgørelse, forudsat at Ghana tre (3) måneder inden hver periodes udløb fører bevis for, at den stadig ikke er i stand til at opfylde de bestemmelser i denne protokol, hvorfra der er gjort undtagelse.

Såfremt der rejses indsigelser mod forlængelsen, behandles disse hurtigst muligt af udvalget, som beslutter, hvorvidt undtagelsen skal forlænges. Udvalget går frem som omhandlet i denne artikels stk. 6. Der træffes alle nødvendige foranstaltninger til at undgå, at anvendelsen af undtagelsen afbrydes c) I løbet af de i litra a) og b) nævnte perioder kan udvalget foretage en fornyet behandling af betingelserne for undtagelsens anvendelse, hvis det viser sig, at der er sket en betydelig ændring i de forhold, der har ligget til grund for undtagelsen. Efter denne behandling kan udvalget beslutte at ændre sin afgørelse med hensyn til undtagelsens anvendelsesområde eller enhver anden betingelse, der tidligere er fastsat. 8. Uanset denne artikels stk. 1-7 indrømmes der alene en undtagelse for tunfiskekonserves og stykker af tun (såkaldte "loins") under HS-position 16.04 for det første år efter protokollens ikrafttræden med et årligt ikkefornybart kontingent på 1 000 ton for tunfiskekonserves og 200 ton for stykker af tun. AFSNIT VI CEUTA OG MELILLA ARTIKEL 40 Almindelige betingelser 1. Udtrykket "Den Europæiske Union" i denne protokol omfatter ikke Ceuta og Melilla. 2. Når produkter med oprindelse i Ghana importeres til Ceuta og Melilla, skal der gives dem den samme toldbehandling, som der gives produkter med oprindelse i Den Europæiske Unions toldområde i henhold til protokol nr. 2 til akten vedrørende Spaniens og Portugals tiltrædelse af De Europæiske Fællesskaber. Ghana skal ved import af produkter, der er omfattet af denne aftale, og som har oprindelse i Ceuta og Melilla, give dem den samme toldbehandling, som der gives produkter, der importeres fra og har oprindelse i Den Europæiske Union. 3. Ved anvendelsen af denne artikels stk. 2 vedrørende produkter med oprindelse i Ceuta og Melilla finder denne protokol tilsvarende anvendelse, jf. dog de specifikke betingelser i denne protokols artikel 41. ARTIKEL 41 Særlige betingelser 1. Forudsat overholdelse af denne protokols artikel 15 anses følgende som: 1) produkter med oprindelse i Ceuta og Melilla: a) produkter, der fuldt ud er fremstillet i Ceuta og Melilla

b) produkter, der er fremstillet i Ceuta og Melilla, og som indeholder andre produkter end dem, der er omhandlet i litra a), på betingelse af: i) at nævnte produkter har undergået en tilstrækkelig bearbejdning eller forarbejdning i den i denne protokols artikel 4 fastlagte betydning, eller ii) at disse produkter har oprindelse i Ghana eller Den Europæiske Union, forudsat at de har undergået en mere vidtgående bearbejdning eller forarbejdning end dem, der er omhandlet i denne protokols artikel 5 2) produkter med oprindelse i Ghana a) produkter, der fuldt ud er fremstillet i Ghana

b) produkter, der er fremstillet i Ghana, og som indeholder andre produkter end dem, der er omhandlet i litra a), på betingelse af: i) at nævnte produkter har undergået en tilstrækkelig bearbejdning eller forarbejdning i den i denne protokols artikel 4 fastlagte betydning, eller ii) at disse produkter i denne protokols forstand har oprindelse Ceuta og Melilla eller Den Europæiske Union, og at de har undergået en mere vidtgående bearbejdning eller forarbejdning end den, der er omhandlet i denne protokols artikel 5. 2. Ceuta og Melilla betragtes som et enkelt territorium. 3. Eksportøren eller dennes befuldmægtigede repræsentant anfører "…" og "Ceuta og Melilla" i rubrik 2 på varecertifikatet EUR.1 eller oprindelseserklæringen. Hvad angår produkter med oprindelse i Ceuta og Melilla, angives dette endvidere i rubrik 4 på varecertifikatet EUR.1 eller på oprindelseserklæringen. 4. Det påhviler de spanske toldmyndigheder at sikre anvendelsen af denne protokol i Ceuta og Melilla. AFSNIT VII AFSLUTTENDE BESTEMMELSER ARTIKEL 42 Revision og anvendelse af oprindelsesregler 1. I overensstemmelse med denne aftales artikel 73 kan det fælles ØPA-råd Ghana-Den Europæiske Union, når Ghana eller Den Europæiske Union anmoder derom, undersøge anvendelsen af denne protokols bestemmelser, navnlig dem vedrørende gennemførelsen af systemet med registrerede eksportører og deres økonomiske virkninger med henblik på om nødvendigt at tilpasse eller ændre dem. Det fælles ØPA-råd Ghana-Den Europæiske Union tager bl.a. hensyn til den teknologiske udviklings indvirkning på oprindelsesreglerne. 2. Uanset bestemmelserne i denne artikels stk. 1 skal denne protokol og tilhørende bilag gennemgås og om nødvendigt revideres inden for en periode på fem (5) år fra datoen for denne protokols ikrafttræden, i overensstemmelse med kravene i denne aftales artikel 6. Gennemgangen vedrører også denne protokols bilag II-A med henblik på eventuel videreførelse heraf. 3. I overensstemmelse med denne aftales artikel 34 overvåger udvalget gennemførelsen og forvaltningen af denne protokols bestemmelser og træffer afgørelser vedrørende bl.a.: a) kumulation, på de betingelser, der er fastsat i denne protokols artikel 8 b) undtagelserne fra denne protokols bestemmelser, på de betingelser, der er fastsat i artikel 39 c) en forlængelse af perioden på tre år, jf. artikel 21, stk. 1, litra b), ud fra beviser for, at Ghana ikke er rede til at gennemføre lovgivningen om registrerede eksportører d) den tærskel på 6 000 EUR, der er nævnt i stk. 21, stk. 1, litra c). ARTIKEL 43 Bilag Bilagene til denne protokol udgør en integrerende del heraf.

ARTIKEL 44 Gennemførelse af denne protokol Den Europæiske Union og Ghana træffer hver især de nødvendige foranstaltninger til gennemførelse af denne protokol, herunder: a) de nødvendige nationale og regionale foranstaltninger til gennemførelse og håndhævelse af bestemmelserne og procedurerne i denne protokol, herunder særlig de nødvendige foranstaltninger til anvendelse af artiklerne om kumulation b) etableringen af nødvendige administrative strukturer og systemer til hensigtsmæssig forvaltning og kontrol af produkternes oprindelse. ARTIKEL 45 Overgangsbestemmelser for varer under forsendelse eller oplagring Bestemmelserne i aftalen kan bringes i anvendelse på varer, som opfylder denne protokols bestemmelser, og som på datoen for denne protokols ikrafttræden er i transit, eller som i Den Europæiske Union eller i Ghana er oplagt midlertidigt på toldoplag uden betaling af indførselstold og -afgifter, på følgende betingelser: (a)for eksport fra Ghana til Den Europæiske Union, forudsat at der for importlandets toldmyndigheder senest ti (10) måneder efter nævnte dato forelægges et varecertifikat EUR.1 udstedt efterfølgende af Ghanas toldmyndigheder eller en oprindelseserklæring i overensstemmelse med artikel 17, stk. 2, litra b), og artikel 21 sammen med dokumentation for, at varerne er blevet transporteret direkte i overensstemmelse med denne protokols artikel 15 (b)for eksport fra Den Europæiske Union til Ghana, forudsat at der for Ghanas toldmyndigheder senest ti (10) måneder efter nævnte dato forelægges en oprindelseserklæring udstedt i overensstemmelse med artikel 17, stk. 1, og artikel 21 sammen med dokumentation for, at varerne er i overensstemmelse med denne protokols artikel 15. BILAG TIL PROTOKOL Nr. 1 INDLEDENDE NOTER TIL LISTEN

I BILAG II TIL PROTOKOLLEN Note 1 Listen i bilag II til denne protokol indeholder de betingelser, alle produkter skal opfylde, for at de kan anses for at være tilstrækkeligt bearbejdede eller forarbejdede i henhold til denne protokols artikel 4. Note 2 1. I de første to kolonner i listen beskrives det fremstillede produkt. I første kolonne angives position eller kapitel i det harmoniserede system, og i anden kolonne angives varebeskrivelsen i den bestemte position eller det bestemte kapitel i dette system. For hver angivelse i de to første kolonner er der specificeret en regel i kolonne 3 eller 4. Når der i nogle tilfælde står et "ex" før angivelsen i første kolonne, betyder det, at reglen i kolonne 3 eller 4 kun finder anvendelse på den del af den pågældende position, som er anført i kolonne 2. 2. Når flere positioner er grupperet i kolonne 1, eller der er angivet et kapitel, og varebeskrivelsen i kolonne 2 derfor er generel, finder den tilhørende regel i kolonne 3 eller 4 anvendelse på alle produkter, der i henhold til det harmoniserede system tariferes under positioner i kapitlet eller under en af de positioner, der er grupperet derunder. 3. Når der er forskellige regler i listen for forskellige produkter inden for en position, indeholder hver "indrykning" beskrivelsen af den del af positionen, der er omfattet af den tilhørende regel i kolonne 3 eller 4. 4. Hvis der i forbindelse med en angivelse i de to første kolonner er specificeret en regel i både kolonne 3 og 4, kan eksportøren vælge at anvende enten reglen i kolonne 3 eller reglen i kolonne 4. Hvis der ikke er angivet nogen oprindelsesregel i kolonne 4, skal reglen i kolonne 3 anvendes. Note 3

1. Bestemmelserne i denne protokols artikel 4 angående produkter, der efter at have opnået oprindelsesstatus benyttes til fremstilling af andre produkter, finder anvendelse, uanset om oprindelsesstatus er opnået på den fabrik, hvor disse produkter benyttes, eller på en anden fabrik i Den Europæiske Union eller i Ghana. Eksempel: En motor, der henhører under pos. 8407, for hvilken det i reglen hedder, at værdien af anvendte materialer uden oprindelsesstatus ikke må overstige 40 % af prisen ab fabrik, fremstilles af "andet legeret stål groft tildannet ved smedning", der henhører under pos. ex 7224. Hvis denne smedning har fundet sted i Den Europæiske Union på grundlag af ingots uden oprindelsesstatus, har materialet allerede fået oprindelsesstatus i henhold til reglen for pos. ex 7224 i listen. Smedeemnet anses så for at have oprindelsesstatus ved beregningen af værdien af motoren, uanset om det er fremstillet på den samme fabrik eller på en anden fabrik i Den Europæiske Union. Der tages således ikke hensyn til værdien af ingots uden oprindelsesstatus, når værdien af de anvendte materialer uden oprindelsesstatus lægges sammen. 2. Reglen i listen er den mindstebearbejdning eller -forarbejdning, der er nødvendig; derfor giver yderligere bearbejdning eller forarbejdning også oprindelsesstatus; omvendt kan en mindre grad af bearbejdning eller forarbejdning ikke give oprindelsesstatus. Når et materiale uden oprindelsesstatus ifølge en regel må anvendes på et vist fremstillingstrin, er det derfor tilladt at anvende sådant materiale på et tidligere stadium i fremstillingen, men ikke på et senere stadium. 3. Såfremt en regel angiver "fremstilling på basis af alle materialer", kan der, med forbehold af note 3.2, også anvendes materialer, der henhører under samme position som produktet, jf. dog eventuelle specifikke begrænsninger, som også kan være indeholdt i reglen. Ved "fremstilling på basis af alle materialer, herunder andre materialer henhørende under pos. …", forstås imidlertid, at kun materialer, der tariferes under samme position som produktet med en anden beskrivelse end produktbeskrivelsen i kolonne 2 på listen, kan anvendes.

4. Når det i en regel på listen specificeres, at et produkt må fremstilles af mere end ét materiale, betyder det, at et eller flere af materialerne kan anvendes. Reglen betyder naturligvis ikke, at alle disse materialer skal anvendes samtidigt. Eksempel: I henhold til reglen for vævede stoffer henhørende under pos. 5208-5212 kan naturlige fibre anvendes, og bl.a. kemikalier kan også anvendes. Dette betyder ikke, at både naturlige fibre og kemikalier skal anvendes samtidig; men at et af dem eller begge dele må anvendes. 5. Når det i en regel på listen hedder, at et produkt skal være fremstillet af et bestemt materiale, forhindrer betingelsen ikke, at der anvendes andre materialer, som på grund af deres art ikke kan opfylde reglen (jf. også note 6.3 angående tekstilmaterialer). Eksempel: Reglen angående tilberedte fødevarer under pos. 1904, hvorefter anvendelse af korn og varer deraf udtrykkeligt er udelukket, er ikke til hinder for, at der anvendes mineralsalte, kemiske og andre tilsætningsstoffer, som ikke er fremstillet af korn. Dette gælder imidlertid ikke for produkter, der - selv om de ikke må fremstilles af det bestemte materiale, der er nævnt på listen - på et tidligere fremstillingstrin må fremstilles af et materiale af samme art. Eksempel: Ved fremstilling af en beklædningsgenstand af fiberdug henhørende under ex kapitel 62 i det harmoniserede system er det udelukkende tilladt at anvende garn uden oprindelsesstatus; selv om fiberdug normalt ikke kan fremstilles af garn, må man ikke starte med fiberdug. I sådanne tilfælde vil udgangsmaterialet normalt skulle være stadiet inden garnet, dvs. fiberstadiet. 6. Når der i en regel på listen angives to procenter som maksimalværdien af materialer uden oprindelsesstatus, der kan anvendes, må disse procenter ikke lægges sammen. Maksimalværdien af alle de anvendte materialer uden oprindelsesstatus må således aldrig være højere end den højeste af de angivne procenter. Endvidere må de enkelte procenter ikke overskrides i forhold til de bestemte materialer, de gælder for. Note 4 1. "Naturlige fibre" anvendes i listen for alle andre fibre end regenererede og syntetiske fibre. Udtrykket er begrænset til stadiet, inden spinding foretages, herunder også affald, og omfatter, medmindre andet er angivet, også fibre, der er kartede, kæmmede eller på anden måde beredt, men ikke spundet. 2. "Naturlige fibre" omfatter også hestehår henhørende under pos. 0511, natursilke henhørende under pos. 5002 og 5003, uld og fine eller grove dyrehår henhørende under pos. 5101-5105, bomuld henhørende under pos. 5201-5203 og andre vegetabilske fibre henhørende under pos. 5301-5305. 3. "Spindeopløsninger", "kemikalier" og "materialer til papirfremstilling" anvendes i listen til beskrivelse af materialer, der ikke tariferes i kapitel 50-63 i det harmoniserede system, og som kan anvendes til fremstilling af regenererede eller syntetiske fibre eller garner eller papirfibre eller papirgarn.

4. "Korte kemofibre" anvendes i listen for syntetiske eller regenererede bånd (tow), korte fibre eller affald henhørende under pos. 5501-5507. Note 5 1. Når der for et bestemt produkt henvises til denne note, finder betingelserne i kolonne 3 ikke anvendelse på basistekstilmaterialer, der er anvendt til fremstilling af dette produkt, og som sammenlagt udgør 10 % eller derunder af den samlede vægt af alle anvendte basistekstilmaterialer (jf. også note 5.3 og 5.4). 2. Tolerancemargenen i note 5.1 kan imidlertid kun anvendes på blandede produkter, der er fremstillet af to eller flere basistekstilmaterialer. Følgende materialer er basistekstilmaterialer: natursilke uld grove dyrehår fine dyrehår hestehår bomuld materialer til papirfremstilling og papir hør hamp jute og andre bastfibre sisal og andre agavefibre kokos, abaca, ramie og andre vegetabilske tekstilfibre endeløse syntetiske fibre endeløse regenererede fibre strømførende fibre

korte syntetiske fibre af polypropylen korte syntetiske fibre af polyester korte syntetiske fibre af polyamid korte syntetiske fibre af polyacrylonitril korte syntetiske fibre af polyimid korte syntetiske fibre af polytetraflouorethylen korte syntetiske fibre af polyphenylensulphid korte syntetiske fibre af polyvinylchlorid andre korte syntetiske fibre korte regenererede fibre af viskose andre korte regenererede fibre garn af polyurethan opdelt af fleksible polyethersegmenter, også overspundet garn af polyurethan opdelt af fleksible polyestersegmenter, også overspundet produkter henhørende under pos. 5605 (metalliseret garn), hvori der indgår strimler bestående af en kerne af aluminiumsfolie eller en kerne af plastfolie, også beklædt med aluminiumspulver, af bredde på 5 mm og derunder, der ved hjælp af et gennemsigtigt eller farvet klæbemiddel er anbragt mellem to lag plastfolie andre produkter henhørende under pos. 5605. Eksempel: Garn henhørende under pos. 5205, der er fremstillet af bomuldsfibre henhørende under pos. 5203 og korte syntetiske fibre henhørende under pos. 5506, er blandet garn. Derfor kan korte syntetiske fibre uden oprindelsesstatus, som ikke opfylder oprindelsesreglerne (der kræver anvendelse af kemikalier eller spindeopløsninger), anvendes med op til 10 procent af garnets samlede vægt. Eksempel: Vævet stof henhørende under pos. 5112, der er fremstillet af uldgarn henhørende under pos. 5107 og garn af korte syntetiske fibre henhørende under pos. 5509, er et blandet stof. Derfor kan garn af syntetiske fibre, som ikke opfylder oprindelsesreglerne (der kræver anvendelse af kemikalier eller spindeopløsninger), eller uldgarn, som ikke opfylder oprindelsesreglerne (der kræver anvendelse af naturlige fibre, ikke kartede eller kæmmede eller på anden måde beredt til spinding), eller en kombination af disse to garntyper anvendes, forudsat at deres samlede vægt ikke overstiger 10 % af stoffets samlede vægt. Eksempel:

Tuftet tekstilstof henhørende under pos. 5802, der er fremstillet af bomuldsgarn henhørende under pos. 5205 og bomuldsstof henhørende under pos. 5210, er kun et blandet produkt, når bomuldsstoffet i sig selv er et blandet stof, fremstillet af garner, der tariferes under to særskilte positioner, eller når de anvendte bomuldsgarner selv er blandinger.

Eksempel: Der er klart tale om to særskilte basistekstilmaterialer, når det pågældende tuftede tekstilstof er fremstillet af bomuldsgarn henhørende under pos. 5205 og stof af syntetiske fibre henhørende under pos. 5407, og det tuftede tekstilstof er derfor et blandet produkt. 3. For produkter, hvori der indgår "garn fremstillet af polyuretan opdelt af fleksible polyethersegmenter, også overspundet", er tolerancen 20 % med hensyn til dette garn. 4. For produkter, hvori der indgår "strimler bestående af en kerne af aluminiumsfolie eller en kerne af plastfolie, også beklædt med aluminiumspulver, af bredde på 5 mm og derunder, der ved hjælp af et klæbemiddel er anbragt mellem to lag plastfolie", er tolerancen 30 % med hensyn til disse strimler. Note 6 1. For de tekstilvarer, der i listen er markeret med en fodnote med henvisning til denne indledende note, kan besætningsartikler og tilbehør af tekstilmaterialer, som ikke opfylder reglen i listen i kolonne 3 for det fremstillede produkt, anvendes, forudsat at deres vægt ikke overstiger 10 % af den samlede vægt af alle de medgåede tekstilmaterialer. Besætningsartikler og tilbehør af tekstilmaterialer er tariferet i kapitel 50-63 i det harmoniserede system. For og mellemfor betragtes ikke som besætningsartikler eller tilbehør. 2. Besætningsartikler, tilbehør og de øvrige produkter, som indeholder tekstilmateriale, skal ikke opfylde betingelserne i kolonne 3, selv om de ikke falder inden for anvendelsesområdet for note 3.5. 3. I overensstemmelse med note 3.5 kan besætningsartikler, tilbehør eller andre produkter uden oprindelsesstatus, der ikke er fremstillet af tekstilmateriale, dog anvendes frit, når de ikke kan fremstilles af de i kolonne 3 i listen anførte materialer. Hedder det f.eks. i en regel i listen, at der skal anvendes garn til en bestemt tekstilgenstand som f.eks. en bluse, forhindrer dette ikke, at der kan anvendes metalgenstande som f.eks. knapper, da de ikke kan fremstilles af tekstilmateriale. 4. Når der gælder en procentregel, skal der tages hensyn til værdien af besætningsartikler og tilbehør ved beregningen af værdien af de medgåede materialer, som ikke har oprindelsesstatus. Note 7 1. Som "bestemte processer" (pos. ex 2707, 2713-2715, ex 2901, ex 2902 og ex 3403) betragtes: a) vacuumdestillation b) gendestillation i videre fraktioner c) krakning d) reforming e) ekstraktion med selektive opløsningsmidler f) processer, der består i følgende behandlinger: behandling med koncentreret svovlsyre, rygende svovlsyre eller svovldioxid, neutralisering med alkalier, blegning og rensning med naturligt aktive jordarter, aktiverede jordarter, aktiveret kul eller bauxit

g) polymerisation h) alkylering

i) isomerisation. 2. Som "bestemte processer" (pos. 2710-2712) betragtes: a) vacuumdestillation b) gendestillation i videre fraktioner c) krakning d) reforming e) ekstraktion med selektive opløsningsmidler f) processer, der består i følgende behandlinger: behandling med koncentreret svovlsyre, rygende svovlsyre eller svovldioxid, neutralisering med alkalier, blegning og rensning med naturligt aktive jordarter, aktiverede jordarter, aktiveret kul eller bauxit g) polymerisation h) alkylering i) isomerisation j) kun for tunge olier henhørende under pos. ex 2710: afsvovling ved anvendelse af hydrogen, når produkternes svovlindhold derved reduceres med mindst 85 % (metode ASTM D 1266-59 T) k) kun for produkter henhørende under pos. 2710: afparaffinering, dog ikke ved simpel filtrering l) kun for tunge olier henhørende under pos. ex 2710: hydrogenbehandling – dog ikke afsvovling – ved hvilken hydrogenet ved et tryk på over 20 bar og en temperatur på over 250 °C deltager aktivt i en kemisk reaktion ved hjælp af en katalysator. Efterfølgende hydrogenbehandling af smøreolier henhørende under pos. ex 2710 (hydrofinishing eller affarvning) med henblik på forbedring især af farven eller stabiliteten betragtes ikke som en bestemt proces m) kun for brændselsolier henhørende under pos. ex 2710: atmosfærisk destillation, når der ved destillation efter ASTM D 86 op til 300 °C overdestilleres mindre end 30 rumfangsprocent (herunder tab ved destillationen) n) kun for tunge olier (undtagen gasolier og brændselsolier) henhørende under pos. ex 2710: bearbejdning ved elektrisk højfrekvensudladning. 3. For pos. ex 2707, 2713-2715, ex 2901, ex 2902 og ex 3403 giver simple arbejdsprocesser, såsom rensning, klaring, udblødning, udskilning af vand, filtrering, farvning, mærkning, opnåelse af et givet svovlindhold ved blanding af produkter med forskelligt svovlindhold og alle kombinationer af disse arbejdsprocesser eller lignende arbejdsprocesser, ikke oprindelsesstatus. BILAG II TIL PROTOKOL NR. 1:

LISTEN OVER BEARBEJDNINGER ELLER FORARBEJDNINGER, SOM MATERIALER UDEN OPRINDELSESSTATUS SKAL UNDERGÅ, FOR AT DET FREMSTILLEDE PRODUKT KAN FÅ OPRINDELSESSTATUS Ikke alle de på følgende liste opførte produkter er nødvendigvis omfattet af aftalen. Der henvises derfor til aftalens øvrige dele. HS-position Beskrivelse af produktet Bearbejdninger eller forarbejdninger af materialer uden oprindelsesstatus, som giver det færdige produkt oprindelsesstatus 1) 2) 3) eller 4) Kapitel 1 Levende dyr Alle dyr henhørende under kapitel 1 er fuldt ud fremstillet Kapitel 2 Kød og spiselige slagtebiprodukter Fremstilling, ved hvilken alle anvendte materialer henhørende under kapitel 1 og 2 er fuldt ud fremstillet ex kapitel 3 Fisk og krebsdyr, bløddyr og andre hvirvelløse vanddyr Fremstilling, ved hvilken alle anvendte materialer henhørende under kapitel 3 er fuldt ud fremstillet 0304 Filet og andet fiskekød (også hakket), fersk, kølet eller frosset Fremstilling, ved hvilken værdien af alle anvendte materialer henhørende under kapitel 3 ikke overstiger 15 % af produktets pris ab fabrik 0305 Fisk, tørret, saltet eller i saltlage; røget fisk, også kogt før eller under røgningen; mel, pulver og pellets af fisk, egnet til menneskeføde Fremstilling, ved hvilken værdien af alle anvendte materialer henhørende under kapitel 3 ikke overstiger 15 % af produktets pris ab fabrik 0306 Krebsdyr, også uden skal, levende, ferske, kølede, frosne, tørrede, saltede eller i saltlage; krebsdyr, også uden skal, røgede, også kogt før eller under røgningen; krebsdyr med skal, kogt i vand eller dampkogte, også kølede, frosne, tørrede, saltede eller i saltlage; mel, pulver og pellets af krebsdyr, egnet til menneskeføde Fremstilling, ved hvilken værdien af alle anvendte materialer henhørende under kapitel 3 ikke overstiger 15 % af produktets pris ab fabrik 0307 Bløddy